Ευτυχία με το να Δίδωμε — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw53 15/1 σ. 19-23\n«Μακάριον είναι να δίδη τις μάλλον παρά να λαμβάνη.»—Πράξεις 20:35.\n1. Πώς έρχεται η μεγαλύτερη ευτυχία;\nΗ ΕΥΤΥΧΙΑ έρχεται σε μεγαλύτερο βαθμό με το να δίδη κανείς. Είχατε ποτέ αυτή την ευχαρίστησι; Ναι, θα πήτε έδωσα πολλά πράγματα σε ανθρώπους που αγαπώ, και αυτό με έκαμε πολύ ευτυχισμένο. Αλλά δεν υπήρξε η ευτυχία αυτή στιγμιαία μόνο και χωρίς μονιμότητα; Ή, αισθανθήκατε ποτέ ότι πρέπει να δώσετε ένα δώρο σε κάποιον επειδή αυτός σας έδωσε ένα δώρο που λίγο ή πολύ σας υποχρέωσε να κάμετε κάτι για να το ανταποδώσετε; Δεν υπήρχε ευτυχία στην περίπτωσι αυτή, δεν είναι έτσι; Εδίδατε κάτω από πίεσι, διότι αισθανόσαστε ότι πρέπει να ανταποδώσετε. Έτσι συμβαίνει συχνά σ’ αυτό το σύστημα πραγμάτων· ο παλαιός αυτός κόσμος ενεργεί επάνω σ’ αυτή τη βάσι: Μου δίνετε ένα δώρο, και κατόπιν θα σας δώσω εγώ ένα δώρο. Μ’ αυτό τον τρόπο άτομα υποχρεώνονται σε άλλα άτομα. Αυτό συμβαίνει πάντοτε στον πολιτικό, θρησκευτικό και εμπορικό κόσμο.\n2. Πώς μπορούμε ν’ αποκτήσωμε την ευτυχία να συμποσιασθούμε στη βασιλεία του Θεού;\n2 Οι άνθρωποι του κόσμου τούτου δεν ακολουθούν την έξοχη συμβουλή του Ιησού, που αναφέρεται εις Λουκάν 14:12-15: «Όταν κάμνης γεύμα ή δείπνον, μη προσκάλει τους φίλους σου, μηδέ τους αδελφούς σου, μηδέ τους συγγενείς σου, μηδέ γείτονας πλουσίους· μήποτε και αυτοί σε αντικαλέσωσι, και γείνη εις σε ανταπόδοσις. Αλλ’ όταν κάμνης υποδοχήν, προσκαλεί πτωχούς, βεβλαμμένους, χωλούς, τυφλούς. Και θέλεις είσθαι μακάριος· διότι δεν έχουσι να σοι ανταποδώσωσιν· επειδή η ανταπόδοσις θέλει γείνει εις σε εν τη αναστάσει των δικαίων.» «Ακούσας δε ταύτα είς των συγκαθημένων, είπε προς αυτόν, Μακάριος όστις φάγη άρτον εν τη βασιλεία του Θεού.» Θα σας άρεσε να παρακαθήσετε στο συμπόσιο στη βασιλεία του Θεού; Μπορείτε, αν ακολουθήσετε τη συμβουλή του Διδασκάλου και δεν ακολουθήτε την τακτική του παλαιού αυτού κόσμου.\n3, 4. (α) Επί πόσον καιρό έδιδε ο Ιεχωβά, και με ποιον τρόπο; (β) Τι μπορούμε να δείξωμε εις ανταπόδοσιν, και πώς;\n3 Ας κυττάξωμε πίσω σ’ έναν καιρό πολύ προτού καν εμφανισθούμε επάνω στη γη. Ο Ιεχωβά Θεός ήταν εκείνος που έδιδε, και ακόμη και τότε αυτό εγίνετο προς όφελός μας. Έδιδε από τη μεγάλη του δύναμι, από τη σοφία, τη γνώσι και την αγάπη του. Έδιδε διαρκώς μ’ έναν τρόπο που επηρεάζει τη ζωή μας τώρα. Αυτός δίδει ακόμη. Ευλογίες ρέουν συνεχώς απ’ αυτόν προς τη δημιουργία του, και εμείς είμεθα οι αποδέκται των δώρων αυτών του «μακαρίου Θεού». (1 Τιμόθεον 1:11) Από την αφθονία του ο Ιεχωβά Θεός δίδει σ’ εμάς. Δεν ζητεί ανταπόδοσι, αλλά εμείς μπορούμε να δείξωμε την ευγνωμοσύνη μας.\n4 Θα δείξετε την εκτίμησί σας για τις πολλές ευλογίες που ο Ιεχωβά έχει χορηγήσει σε σας; Αυτός ήταν ευτυχής δίνοντας σ’ εμάς. Δεν υπάρχει άρα γε κάτι που εμείς μπορούμε να δώσωμε στον Ιεχωβά; Κάθε τι που έχομε, το ελάβαμε απ’ αυτόν κατά πρώτον λόγον· εάν, λοιπόν, πρόκειται να δώσωμε οπωσδήποτε κάτι σ’ αυτόν, τι θα είναι αυτό; Πραγματικά, όλο εκείνο που ο Πατήρ, ο Δημιουργός του ανθρώπου, επιθυμεί από τα ανθρώπινα πλάσματά του επάνω στη γη ή που τα πλάσματα αυτά θα μπορούσαν να του δώσουν, είναι το ορθό είδος λατρείας, η αληθινή λατρεία. Αυτό σημαίνει λατρεία του Ιεχωβά «εν αγία παρατάξει». Είναι κάτι που προέρχεται απ’ την καρδιά, από μια καθαρή διάνοια. Αν λατρεύωμε τον αληθινό Θεό με τον τρόπο που αυτός κατευθύνει στο λόγο του, θα τον ευαρεστήσωμε. Η λατρεία μας είναι η προς αυτόν υπηρεσία μας. Πρέπει να εκτελήται μ’ έναν άσπιλο τρόπο, και αυτό μπορούμε να το κάμωμε τηρώντας τις εντολές του.\n5, 6. (α) Τι δίδει ο Ιεχωβά, σύμφωνα με το Παροιμίαι 2:6, και ποιος μπορεί να το λάβη; (β) Αφού το λάβωμε, με τι πρέπει να είμεθα όμοιοι;\n5 Ένας σοφός άνθρωπος πριν από αιώνες έγραψε: «Ο Ιεχωβά δίδει σοφίαν· εκ του στόματος αυτού εξέρχεται γνώσις και σύνεσις.» (Παροιμίαι 2:6, AS) Συλλογισθήτε το απέραντο ποσόν πληροφορίας που είναι γνωστό στον Δημιουργό. Συλλογισθήτε την ανεξιχνίαστη γνώσι του και τη σοφία του. Όλα αυτά είναι κτήμα του, αλλά δεν τα κρατεί μόνο για τον εαυτό του. Μάλλον αποκαλύπτει μέγα μέρος της σοφίας του στα νοήμονα πλάσματά του. Την εξαποστέλλει μέσω του λόγου του και μας την δίδει για την ευλογία μας.\n6 Όλοι εμείς που είμεθα πλάσματά του, είτε είμεθα νέοι είτε γέροι, είτε εφοιτήσαμε στο σχολείο είτε όχι, μπορούμε ν’ αποκτήσωμε μέρος αυτής της σοφίας και της γνώσεως. Δεν υπάρχει διαφορά αν είσθε ένας νέος διαγγελεύς της βασιλείας σε μια ομάδα μαρτύρων του Ιεχωβά, ή αν είσθε ένας σκαπανεύς, ένας ιεραπόστολος, ένα μέλος οίκου Μπέθελ ή στο γραφείο ενός τμήματος της Εταιρίας Σκοπιά—μπορείτε να λάβετε μέρος αυτών των θαυμασίων πραγμάτων από τον Θεό. Μπορείτε να αφοσιωθήτε εντελώς, και να καταβάλετε την προσπάθεια ν’ αποκτήσετε αυτή τη γνώσι και κατόπιν να δείξετε σοφία διαδίδοντάς την. Δεν θέλομε να είμεθα σαν σφουγγάρι, απορροφώντας απλώς το νερό και κατόπιν έχοντας ανάγκη να το βγάλη κάποιος με πίεσι έξω από μας όλο μαζί, ώστε τα καλά πράγματα που εμάθαμε να ευεργετήσουν άλλους. Δεν πρέπει να είναι ανάγκη να βγάλουν άλλοι άνθρωποι με πίεσι και εξαναγκασμό την αλήθεια έξω από μας. Πρέπει να είμεθα τόσο γεμάτοι από την αλήθεια και την κατανόησι του λόγου του Θεού ώστε να ρέη έξω από μας συνεχώς. Θα ήταν καλύτερα να είμεθα όμοιοι με μια αναβλύζουσα πηγή, που πάντοτε δίδει δροσερό ζωοπάροχο νερό δωρεάν και δεν δημιουργεί την ανάγκη να σκάψη κάποιος για τα νερά της αληθείας. Μη λησμονείτε ότι «μακάριον είναι να δίδη τις μάλλον.» Γιατί λοιπόν να μη παφλάζωμε σαν μια πηγή, «και, Όστις διψά, ας έλθη· και όστις θέλει, ας λαμβάνη δωρεάν το ύδωρ της ζωής»;—Αποκάλυψις 22:17.\n7. Για να δοκιμάσωμε ευτυχία δίδοντας, με ποια διάθεσι πρέπει να δίδωμε;\n7 Δίδω σημαίνει χορηγώ χωρίς ανταπόδοσι. Όταν ο Θεός μας έδωσε το δώρο του μονογενούς του Υιού, δεν το έδωσε περιμένοντας ότι θα ήμεθα ικανοί να του το ανταποδώσωμε με όμοιο τρόπο. Όχι, η από μέρους του δωρεά της ζωής για μας ήταν πλήρης και γενναιόδωρη. Σ’ εμάς απόκειται να προσέξωμε αν θα εξακολουθήσωμε να υπακούωμε πιστά στο θέλημά του. Ομοίως, όταν εμείς δίδωμε το καλό αυτό άγγελμα της ζωής στους άλλους, δεν περιμένομε ανταπόδοσι σε χρήμα, σε χρόνο που εδαπανήθηκε, ή σε υπάρχοντα από εκείνους που το έλαβαν από μας. Έχομε λάβει το άγγελμα της ζωής από τον Πατέρα μας ως δώρον, και θέλομε να δώσωμε δωρεάν στους άλλους τη γνώσι που απολαμβάνομε, για να μπορέσουν κι αυτοί ν’ αποκτήσουν την ελπίδα της αιωνίου ζωής. Αν πρόκειται λοιπόν να έχωμε πραγματική ευτυχία δίδοντας με τον τρόπο που ο Ιεχωβά δίδει, πρέπει να κάμωμε κάτι για τους άλλους ανθρώπους χωρίς να περιμένωμε ανταπόδοσι απ’ αυτούς. Ο άνθρωπος δεν μπορεί να προσθέση κάτι στον Θεό· αλλά εξαιτίας των πολλών δώρων που έχει λάβει από τα χέρια του Δημιουργού του, πρέπει ασφαλώς να δείξη ευγνωμοσύνη και ν’ ακολουθήση την πορεία της αληθινής λατρείας και υπηρεσίας προς τον Ιεχωβά. Η υπηρεσία αυτή φέρνει ευτυχία.\n8. Τι είναι ευτυχία και τι δείχνει η απουσία της από μια συνάθροισι;\n8 Η ευτυχία είναι μια κατάστασις ευεξίας και ευχάριστης ικανοποιήσεως. Ένας που είναι ευτυχής, βρίσκεται σε ειρηνική κατάστασι διανοίας και έχει παρηγορία. Αλλά δεν βρίσκομε πάντοτε μέσα στην οργάνωσι του Ιεχωβά τους αδελφούς μας και τις αδελφές μας σε μια ευχάριστη κατάστασι διανοίας και σε ειρήνη ώστε να παρηγορούν αλλήλους. Μερικές φορές βρίσκονται σε ταραχή· κάτι τους ερεθίζει ή τους ενοχλεί. Όταν δεν υπάρχη ειρήνη σε μια συνάθροισι, είναι εύκολο να δούμε ότι κάτι λείπει. Κάποιος δεν δίδει, και το αποτέλεσμα είναι ότι οι άλλοι δεν λαμβάνουν τα δώρα που θα ελάμβαναν αν υπήρχε ευτυχία στη συνάθροισι. Λείπει η αγάπη. Κάποιος ελησμόνησε ότι ο Ιησούς είπε: «Θέλεις αγαπά Ιεχωβά τον Θεόν σου εξ όλης της καρδίας σου, και εξ όλης της ψυχής σου, και εξ όλης της διανοίας σου, και εξ όλης της δυνάμεώς σου,» και, «Θέλεις αγαπά τον πλησίον σου ως σεαυτόν.» (Μάρκος 12:30, 31, NW) Αυτό, λοιπόν, συμβαίνει: κάποιος δεν έδιδε αγάπη στον πλησίον του, όπως ο Ιησούς είπε ότι πρέπει να κάνωμε.\n9. Πού μαθαίνομε το μυστικό της ευτυχίας, και ποιο είναι;\n9 Δεν υπάρχει ασφαλώς ευχαρίστησις στο να ζούμε χωρίς ευτυχία. Αν στραφούμε στον λόγον του Ιεχωβά μπορούμε να βρούμε το μυστικό της ευτυχίας· και μπορούμε να έχωμε αυτή την ευτυχία καθημερινά σε όλα μας τα χρόνια, ακόμη σε όλη την αιωνιότητα, αν αγωνιζώμεθα γι’ αυτήν. Ασφαλώς αν βρούμε αυτό το μυστικό της ευτυχίας, οφείλομε να είμεθα πρόθυμοι να το αποκαλύψωμε και στους άλλους. Το μυστικό της ευτυχίας βρίσκεται, όχι απλώς στο να λαμβάνωμε, αλλά περισσότερο στο να δίδωμε. Αν έτσι έχη το πράγμα, τότε ας δίδωμε στους άλλους από εκείνο που έχομε λάβει. Και εκείνο που έχομε να δώσωμε ως Χριστιανοί λάτρεις του Κυριάρχου Άρχοντος του σύμπαντος, είναι η αλήθεια, το μέγιστο δώρο, η γνώσις του Ιεχωβά Θεού. Γνωρίζομε τις απαιτήσεις του Ιεχωβά για αληθινή λατρεία, και πρέπει να δίδωμε αυτή τη γνώσι στους άλλους.\n10. Τι συντελεί σε μεγαλύτερη ακόμη ευτυχία όταν δίδωμε, όπως δείχνεται στην περίπτωσι του Θεού;\n10 Ο Ιεχωβά πρέπει να έχη μεγάλη ευχαρίστησι και ευτυχία δίνοντας στα πλάσματά του. Μας έδωσε τόσο πολλά στην αρχική του δημιουργία· και δείχνει την αγάπη του εξακολουθητικά με το να δίνη τον ήλιο, τις βροχές, τους καρπούς και τα λαχανικά, μαλλί και ενδύματα, δένδρα και στέγη, αλλά, πιο πολύ απ’ όλα, τους λόγους του, που είναι λόγοι ζωής. Ο Ιεχωβά κατηύθυνε τον απόστολο Παύλο να γράψη για μας: «Η αγάπη . . . δεν ζητεί τα εαυτής.» (1 Κορινθίους 13:4, 5) Ο Ιεχωβά Θεός δεν απέβλεπε, βέβαια, στα δικά του συμφέροντα όταν έδινε τις θερμές ανοιξιάτικες βροχές για να φέρουν άνθη για κάρπισμα, ή τον ήλιο για να ωριμάζη το σιτάρι, ή τα πρόβατα για να παράγουν μαλλί, ή τα δένδρα για να προμηθεύουν ξυλεία. Όλα αυτά τα πράγματα ήσαν δώρα και ευλογίες για το ανθρώπινο γένος. Ήσαν εκδήλωσις της αγάπης του Θεού. Ο Θεός έδινε και δίνει ακόμη όλα αυτά τα πράγματα και πολλά άλλα στο ανθρώπινο γένος, και είναι ένας «μακάριος Θεός» δίνοντας. Αν ακολουθούμε την ίδια αυτή αρχή της αγάπης, τότε, όταν δίδωμε, δεν πρέπει ν’ αποβλέπωμε στα δικά μας συμφέροντα. Η αγάπη δεν εργάζεται μ’ αυτό τον τρόπο. Επί πλέον, υπάρχει περισσότερη ευτυχία στο να δίδωμε στους άλλους όταν αυτοί δεν μπορούν να ανταποδώσουν. Ο Ιεχωβά επιτρέπει να πέφτη η βροχή επάνω σε δικαίους και αδίκους· ο ήλιος του λάμπει στους αγαθούς και στους πονηρούς. Δεν πρέπει να κάνωμε επιλογή όταν δίδωμε τα αγαθά νέα στους άλλους. Ο Ιησούς είπε να κηρύξωμε τον λόγον σε όλα τα έθνη, και με το να κάνωμε ακριβώς αυτό, θ’ απολαύσωμε ευτυχία.\n11. Τι φέρνει ικανοποίησι στη ζωή; Πώς μπορούμε να το αποκτήσωμε, και επί πόσον καιρό;\n11 Αν η ευτυχία είναι εκείνη που μας φέρνει πραγματική ικανοποίησι στη ζωή και κάνει τη ζωή μας αξία λόγου, τότε η ευτυχία πρέπει ασφαλώς να αναζητήται. Τη ζωή σ’ αυτόν τον καιρό δεν μπορεί κανείς να την απολαύση χωρίς ευτυχία· πώς λοιπόν μπορούμε να αυξήσωμε την ευτυχία μας; Ζούμε για μια βραχεία μόνο χρονική περίοδο τώρα, αλλά θα επιθυμούσαμε να ζούμε επ’ αόριστον, επί αιώνες. Ο Πέτρος ήξερε ότι η κατανόησις των λόγων του Υψίστου φέρνει ζωή. Είπε στον Ιησούν: «Λόγους ζωής αιωνίου έχεις.» (Ιωάννης 6:68) Αν ακολουθούμε τον λόγον του Ιεχωβά και τα λόγια του Ιησού, δεν θα έχωμε μόνο ζωή, αλλά ζωή με ευτυχία. Γι’ αυτό ακριβώς ο Παύλος είπε: «Μακάριον είναι να δίδη τις μάλλον παρά να λαμβάνη.» (Πράξεις 20:35) Ζωή με ευτυχία θα ήταν ασφαλώς μια απόλαυσις για οποιοδήποτε άτομο.\n12, 13. Πώς ο ίδιος ο Παύλος έδωσε παράδειγμα τού να δίδη κανείς και της νουθεσίας του «Προσέχετε λοιπόν εις εαυτούς, και εις όλον το ποίμνιον»;\n12 Αφού έγραψε πολλές πληροφορίες και οδηγίες για τη βοήθειά μας στην ημέρα αυτή, ο Παύλος μάς υπενθύμισε ότι η πραγματική, πλήρης ευτυχία έρχεται όταν δίδωμε. Αρχίζοντας από τις Πράξεις 20:27, ας εξετάσωμε τώρα εκείνα στα οποία επέστησε την προσοχή μας. Είπε: «Δεν συνεστάλην να αναγγείλω προς εσάς πάσαν την βουλήν του Θεού.» Αυτός βέβαια έδινε από τη γνώσι που είχε. Πώς; Στο εικοστό εδάφιο του ιδίου κεφαλαίου έδειξε ότι εδίδασκε «δημοσία και κατ’ οίκους». Δεν εδίσταζε, συνεπώς, ν’ αναλάβη οποιοδήποτε είδος δράσεως. Το παράδειγμα λοιπόν που ο Παύλος έδωσε είναι επωφελές για να το ακολουθήσουν όλοι οι δούλοι του Θεού. Είσθε και σεις επίσης ένας κήρυξ από σπίτι σε σπίτι; Αυτή ακριβώς η πορεία της ενεργείας που ανέλαβε ο Παύλος ως κήρυξ ήταν εκείνη που τον έκανε τόσο ευτυχή. Προχώρησε για να πη: «Προσέχετε λοιπόν εις εαυτούς, και εις όλον το ποίμνιον.» (Εδάφ. 28) Κάνετε, λοιπόν, στον εαυτό σας το μεγαλύτερο καλό καθώς επίσης στο ποίμνιον του Θεού; Ο Παύλος είχε ενδιαφέρον για τους αδελφούς του, για όλους τους αδελφούς του. Ήξερε πως το ποίμνιον του Θεού είχε ανάγκην προσοχής. Δεν ήθελε να δη διασκορπισμένα τα πρόβατα του Θεού, και γι’ αυτό έδιδε προτροπή για κατάλληλη ηγεσία. Ο Παύλος ήξερε τι θα συνέβαινε αφού θα άφηνε τους μαθητάς που είχε κάμει, και επανέλαβε την προειδοποίησι του Ιησού όσον αφορά τους λύκους: «Μετά την αναχώρησίν μου θέλουσιν εισέλθει εις εσάς λύκοι βαρείς, μη φειδόμενοι του ποιμνίου.»—Εδάφ. 29.\n13 Ο Παύλος δεν έδινε μόνο αγαθά νέα για την απολυτρωτική θυσία του Ιησού Χριστού και για την υποσχεμένη ουράνια βασιλεία, αλλά έδινε επίσης την αναγκαία νουθεσία σ’ εκείνους που ηγωνίζοντο για μια θέσι στην οργάνωσι του Θεού. Μιλούσε καθαρά και όμως με συμπάθεια, διότι αγαπούσε την εκκλησία του Ιεχωβά και τα νέα συστήματα πραγμάτων που εισήγε ο Ιησούς. Ο Παύλος εγνώριζε τι είχε ειπεί ο Ιησούς για την είσοδο καταθλιπτικών λύκων στην εκκλησία και για τη μεγάλη διαταραχή που θα προξενούσαν. (Βλέπε τι λέγει το Ιωάννης 10:7-16.) Το ενδιαφέρον του Παύλου για τους αδελφούς του ήταν έντονο και ήθελε να δώση ό,τι μπορούσε προς την κατεύθυνσι της συμβουλής και του παραδείγματος. Ο Παύλος ήξερε για τους επικειμένους κινδύνους που δυνατόν ν’ αντιμετώπιζαν οι Εφέσιοι Χριστιανοί και ότι το να είναι προειδοποιημένοι εσήμαινε να είναι προεξωπλισμένοι. Γι’ αυτό ακριβώς έλεγε: «Δια τούτο αγρυπνείτε, ενθυμούμενοι ότι . . . δεν έπαυσα νουθετών μετά δακρύων ένα έκαστον.» (Πράξεις 20:31) Εκτιμά όλος ο λαός του Θεού σήμερα τη συμβουλή αυτή; Προσέχουν στον λόγον του Θεού μέσω του αποστόλου; Διαβάζουν τη Βίβλο; Τη μελετούν; Οικοδομούνται; Θυμηθήτε τα λόγια του Παύλου: «Προσέχετε λοιπόν εις εαυτούς.» Ρωτήστε λοιπόν τον εαυτό σας: Τι κάνω προς την κατεύθυνσι του να προμηθεύσω ένα παράδειγμα για το ποίμνιο; Ποιο είναι το ιστορικό της υπηρεσίας μου;\n14. Πώς ο Παύλος δεν επεβάρυνε οικονομικώς την εκκλησία, και με μια αγάπη που δεν υπάρχει μεγαλύτερη απ’ αυτήν;\n14 Ο Παύλος δεν εγίνετο βάρος σε κανένα στην εκκλησία. Είπε: «Εις τας χρείας μου και εις τους όντας μετ’ εμού αι χείρες αύται υπηρέτησαν.» (Εδάφ. 34) Δεν ζητούσε από κανένα άλλον να φροντίση γι’ αυτόν ή να κανονίση για το ταξίδι του από τόπο σε τόπο. Θα ήταν ένα θαυμάσιο προνόμιο να τον βοηθήση κανείς με οποιονδήποτε δυνατό τρόπο, αλλά ο Παύλος ήταν εκεί για να δίδη στους αδελφούς του, και κάνοντας ακριβώς τούτο απελάμβανε ευτυχία. Δεν τους ζητούσε να του δώσουν, ούτε αυτός έδινε περιμένοντας ανταπόδοσι. Ο Παύλος αφιέρωσε τη ζωή του στους αδελφούς του όπως ακριβώς είχε δώσει υπόδειγμα ο Ιησούς όταν ήταν στη γη, αφιερώνοντας τον χρόνο του και την ενέργειά του στους αποστόλους του και στους ανθρώπους καλής θελήσεως που τον άκουαν. Ο Ιησούς Χριστός έδωσε όλα όσα είχε, ακόμη και τη ζωή του, για τους αδελφούς του. Είπε: «Μεγαλητέραν ταύτης αγάπην δεν έχει ουδείς, το να βάλη τις την ψυχήν αυτού υπέρ των φίλων αυτού. Σεις είσθε φίλοι μου, εάν κάμνητε όσα εγώ σας παραγγέλλω.» (Ιωάννης 15:13, 14) Ο Παύλος ακολούθησε τη σοφή αυτή συμβουλή του Ιησού και εφύλαξε τις εντολές του υπηρετώντας τους φίλους του. Κάνετε και σεις το ίδιο; Αν ναι, τότε μπορείτε εκ πείρας να πήτε όπως και ο Παύλος: «Μακάριον είναι να δίδη τις μάλλον παρά να λαμβάνη.»—Πράξεις 20:17-35.\n15. Υπάρχει ευτυχία όταν λαμβάνη κανείς; Και τι δείχνει η πείρα του Παύλου και η δική μας;\n15 Ο Παύλος δεν είπε ότι όταν λαμβάνη κανείς δεν υπάρχει ευτυχία· υπάρχει. Εγνώριζε τη χαρά και την ευτυχία που προέρχεται από το να λαμβάνη και ακούη κανείς την αλήθεια. Και εμείς τη γνωρίζομε. Παρατηρήστε πώς ο Παύλος έδειξε την ευγνωμοσύνη του αφού άκουσε τη φωνή του Ιησού μέσα στη λαμπρότητα της εμφανίσεώς του. (Πράξεις 9:3-22) Σήμερα ευφραινόμεθα να πηγαίνωμε στις μεγάλες και στις μικρότερες συνελεύσεις, στις μελέτες Σκοπιάς και στις μελέτες βιβλίου, και να λαμβάνωμε τα αγαθά νέα από τον διδάσκοντα. Μια και απορροφήσαμε, όμως, όλα αυτά τα καλά πράγματα, υπάρχει περισσότερη ευτυχία όταν δίδωμε την αλήθεια στους άλλους, περισσότερη ακόμη ευτυχία από εκείνη που αισθανθήκαμε λαμβάνοντάς την. Δεν ήταν αυτό αληθινό στην περίπτωσι του Παύλου; Ναι. Ας αφιερωθούν λοιπόν όλοι στον Ιεχωβά Θεό και ας συμμερισθούν τον λόγον του με άλλους για να μπορέσουν κι αυτοί να ζήσουν. «Κήρυξον τον λόγον.»—2 Τιμόθεον 4:2.\n16. Πώς ελάβαμε ατομικώς την αλήθεια, και τι προσέθεσε στην ευτυχία τού να την έχωμε;\n16 Καθώς διαβάζομε τις Χριστιανικές Ελληνικές Γραφές, μπορούμε να δούμε πώς όλοι οι απόστολοι έδιναν στους αδελφούς των. Ομοίως, κάποιος κάποτε έδωσε σε σας. Θυμάστε όταν για πρώτη φορά ακούσατε την αλήθεια; Την ακούσατε από κάποιον που σας επισκέφθηκε στη θύρα σας και εξήγησε το άγγελμα της Βασιλείας; ή την ακούσατε με κάποιον άλλον τρόπο; Όταν εφθάσατε να εκτιμήσετε εκείνο που σας εξηγήθη, είχατε χαρά, και σε λίγον καιρό αρχίσατε να βλέπετε την οργάνωσι του Θεού και να συνδέεσθε με το λαό του. Είσαστε ευτυχής να γίνετε μέρος αυτής της οργανώσεως, διότι το σύστημα της ενεργείας της ήταν ορθό, δίκαιο και αξιαγάπητο. Η αλήθεια, με το να μάθετε να σκέπτεσθε όπως σκέπτεται ο Θεός, άρχισε ν’ αλλάζη ολόκληρη την πορεία της ζωής σας. Κάποιος σας είχε δώσει κάτι χωρίς δαπάνη· σας εδόθη δωρεάν, και έκαμε αλλαγή σε σας προς το καλύτερο και είσαστε ευγνώμων στον δωρητή. Κατόπιν ηθέλατε να πήτε και σ’ άλλους γι’ αυτό. Αφιερώσατε, λοιπόν, τη ζωή σας στον Ιεχωβά Θεό, και τώρα βρίσκετε περισσότερη ευτυχία παίρνοντας την αλήθεια που έχετε λάβει και δίδοντάς την στους άλλους. Τώρα τους φέρνετε παρηγορία, χαρά, ευχαρίστησι, νέες ιδέες και το πνεύμα του νέου κόσμου· μπορείτε να δώσετε στους ανθρώπους ελπίδα για ζωή. Δεν είναι μήπως το ότι δίδετε αυτά τα αγαθά νέα στους άλλους, εκείνο που σας φέρνει πραγματική ευτυχία; Δεν υπάρχει ικανοποίησις στο να αποταμιεύετε απλώς γνώσι και πληροφορίες μέσα στη διάνοιά σας και στην καρδιά σας χωρίς να τα αφήνετε ποτέ να βγουν προς τα έξω. Το να τα κρατήτε για τον εαυτό σας σάς καθιστά φιλάργυρον, και ένας φιλάργυρος είναι μια αθλία ύπαρξις. Η ζωή του είναι δυστυχισμένη· σκέπτεται μόνο πώς να αυξήση το θησαυρό του. Ποτέ δεν έχει ευτυχία με το να δίδη. Θέλετε να είσθε ένας φιλάργυρος με τη γνώσι σας; Αν ακολουθήτε αυτή την κατεύθυνσι, θα είσθε πάντοτε ένα δυστυχισμένο άτομο, επειδή το πραγματικό μυστικό της πλήρους ευτυχίας είναι το να δίδωμε.\n17. Πώς μπορεί η λήψις γνώσεως από ένα άτομο να αποδειχθή ανωφελής;\n17 Η ευτυχία δεν μπορεί να κοίτεται κοιμώμενη· πρέπει να εκφρασθή. Η ευτυχία πρέπει να επηρεάση εσάς ή κάποιον άλλον. Εκρατήσατε την ευτυχία σας αδρανή; Την εκρατήσατε κοιμισμένη; Είσθε ο φιλάργυρος τύπος που προτιμάτε να είσθε δυστυχής και άθλιος και να μη δίδετε ποτέ σε κάποιον άλλον από εκείνο που έχετε μάθει; Ακόμη και αν επρόκειτο να συνάξετε όλη τη γνώσι του κόσμου στη διάνοιά σας, θα ήταν ανωφελές αν ποτέ δεν θα την μεταδίδατε στους άλλους. Με τον καιρό θα ελησμονείτο, και η γνώσις σας θα πέθαινε μαζί σας. Γιατί ν’ αποκτήσετε γνώσι αν δεν πρόκειται να τη χρησιμοποιήσετε; Οι αληθινοί Χριστιανοί λαμβάνουν γνώσι από τον Ιεχωβά. Διδάσκονται από τον Ιεχωβά μέσω του λόγου του, και η ευτυχία τους προέρχεται από το να πληροφορούν τους άλλους.


Xtorm Power Bank Hubble 6000 (Lightning) - iSystem\nΚωδικός Προϊόντος: POW-0042\nPowerbank με lightning σύνδεση 6000 mAh για να φορτίζεις γρήγορα τις συσκευές σου.\nΤο ελαφρύ, φορητό powerstation που χωράει εύκολα στην τσάντα σου, ώστε να μπορείς πάντα να φορτίσεις τις μπαταρίες σου όπου κι αν πας.\nΈχει 2 εξόδους, 1 x USB 12 W, καθώς και 1 x USB-C 15W ιδανικό για όλες τις συσκευές σου.\nΕξωτερική επένδυση από καουτσούκ για να προστατεύει από γρατζουνιές και χτυπήματα .\nΔιαστάσεις: 128 x 76 x 14 mm\nΒάρος: 184 gr


Τέσσερις λόγοι για τους οποίους λένε ψέματα οι άνδρες - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nby newsadmin newsadmin · 18 July 2016\nΑπαραίτητες προϋποθέσεις για μια υγιή σχέση ανάμεσα σε ένα ζευγάρι είναι η ειλικρίνεια και η εμπιστοσύνη.\nΩστόσο άνδρες και γυναίκες καταφεύγουν πολλές φορές σε μικρά ή μεγάλα ψέματα που αφορά είτε τη σχέση τους είτε κάποια άλλο γεγονός.\nΓια ποιο λόγο όμως μπορεί να πει ψέματα ένας άνδρας στη σύντροφό του. Κάποιες φορές οι λόγοι δεν είναι τόσο ύποπτοι όσο μπορεί να φανταστεί μια γυναίκα. Δείτε τέσσερις από αυτούς:\n1. Δε θέλουν να πληγώσουν τη σύντροφο\nΠολλές φορές οι άντρες προτιμούν να πουν κάποια μικρά ψέματα όχι για κάποιον άλλο λόγο αλλά για να μην πληγώσουν τις συντρόφους τους και τις κάνουν να κλαίνε. Σύμφωνα μάλιστα με έρευνες όταν ένας άντρας βλέπει μία γυναίκα να κλαίει, αυτόματα πέφτουν τα επίπεδα τεστοστερόνης του.\nΗ αντίδραση των γυναικών σε κάποια κατάσταση ή γεγονός δεν είναι πάντα η προβλεπόμενη και έτσι αρκετοί είναι οι άνδρες που φοβούνται τι θα ακολουθήσει αν πουν την αλήθεια οπότε είτε την αποκρύπτουν ή την καλύπτουν με κάποιο ψέμα. Η καλύτερη λύση είναι η διαλλακτικότητα.\n3. Αισθάνονται «εγκλωβισμένοι»\nΚαι τα δύο μέρη σε ένα ζευγάρι θέλουν το χώρο και το χρόνο τους. Έτσι αν κάποιος άνδρας νιώσει πιεσμένος ή ότι έχει χάσει την ελευθερία του μετά το γάμο μπορεί να νιώσει την ανάγκη για παράδειγμα να βγει ένα βράδυ με τους φίλους του και φοβούμενος την αντίδραση της γυναίκας του, να πει ότι θα μείνει ως αργά στη δουλειά.\n4. Φοβούνται μην απογοητεύσουν τη σύντροφο\nΚάθε άνδρας θέλει μια γυναίκα που να τον θαυμάζει. Αν λοιπόν συμβεί κάτι που δημιουργήσει ακριβώς το αντίθετο αποτέλεσμα, πιθανόν να θέλει να το αποκρύψει. Θα προτιμήσει δηλαδή να πει ψέματα παρά να απογοητεύσει τη σύντροφό του.\nNext story Οι ανησυχητικές διαστάσεις του φαινομένου «sugar daddy» που γεννήθηκε από την «ανάγκη» για μια εύκολη ζωή\nPrevious story Αυτός είναι ο σωστός τρόπος να πλένονται τα μαγιό


Τα μεθεόρτια του Καπώνη | Onsports.gr\nhome ΣπορΔυναμικά ΑθλήματαΤα μεθεόρτια του Καπώνη Κοινοποιήστε\nΤα μεθεόρτια του Καπώνη\tΣυντάκτης: Onsports Team\nΔημοσίευση: Τετάρτη, 06 Απριλίου 2011 02.35\nΟ Παύλος Καπώνης δεν άργησε να πραγματοποιήσει δημόσια εμφάνιση με την ζώνη του No Limits.\tΣτο πρόσφατο No Limits 13, ο Καπώνης είχε κατακτήσει την νεοσύστατη ζώνη του promotion κερδίζοντας τον Σταμάτη Μπιτάκο. Ο προπονητής του Diamond Camp αναγνώρισε την αξία του Stam the Showman αμέσως μετά την λήξη του μεταξύ τους αγώνα. Το επόμενο μεσημέρι (03/04), ο νέος πρωταθλητής εμφανίστηκε στην Γλυφάδα με την νέα του ζώνη. Δίπλα του, η Μαριάννα Καλλέργη, η οποία έφυγε επίσης νικήτρια από το No Limits 13 εντυπωσιάζοντας τους πάντες με την είσοδο της στο ρινγκ. Άλλωστε η 19άχρονη γυναικεία εκπρόσωπος του Muay Thay είναι μαθήτρια της σχολής του Καπώνη.\tΚατηγορία: Δυναμικά Αθλήματα


Τα βαθύτερα αίτια του Δεκέμβρη | οπορτουνιστική παρέκκλιση\nΑπρίλιος 21, 2010 by parekklisi\nΣήμερα, με το πέρασμα του χρόνου, την εμφάνιση στη δημοσιότητα διαφόρων επισήμων στοιχείων και τη μεταδεκεμβριανή πείρα, τα γεγονότα του Δεκέμβρη και τα βαθύτερα αίτιά τους φωτίζονται και ξεκαθαρίζουν ολοένα και περισσότερο.\nΤα γεγονότα αυτά αποδείχνεται, χωρίς την παραμικρή πια αμφιβολία, ότι δεν ήταν παρά η προμελετημένη κατάληξη ενός ευρύτερου σχεδίου των Τόρρις, που καταστρώθηκε πιθανώτατα στο Σίτυ και άρχισε να εφαρμόζεται στην Ελλάδα από τον κ. Τσώρτσιλ και τις αρμόδιες στρατιωτικές και παραστρατιωτικές Βρετανικές υπηρεσίες, απ’ την άνοιξη κι όλας του 1943, με το πρώτο σχεδόν φούντωμα των αντάρτικων δυνάμεων του ΕΛΑΣ.\nΤο σχέδιο αυτό ήταν απλό στη σύλληψη, αλλά πολύπλοκο στην εφαρμογή του.\nΗ κεντρική του ιδέα στηριζότανε στις ακόλουθες σωστές διαπιστώσεις και προβλέψεις.\n1. Ο παλλαϊκός αγώνας στην Αλβανία δεν ήταν μόνο αγώνας για την εθνική ανεξαρτησία, αλλά είχε και σαφώς αντιφασιστικό χαρακτήρα.\n2. Η κακή διεξαγωγή του πολέμου αυτού από το καθεστώς της 4ης Αυγούστου, η καταστροφή που επακολούθησε και η Αντίσταση που οργάνωσε ο λαός κατά των κατακτητών, ερήμην της παληάς πολιτικής και στρατιωτικής ηγεσίας του τόπου, έφερε στο προσκήνιο νέες, λαϊκές δυνάμεις οι οποίες μέσα στην πολυαίμακτη πάλη τους για την εθνική λευτεριά και την επιβίωση, έπαιρναν ολοένα και βαθύτερη συνείδηση των δικαιωμάτων τους και της δύναμής που τους εξασφάλιζε η πλατειά και αγωνιστική οργάνωσή τους.\n3. Η εμπιστοσύνη των οργανωμένων αυτών μεγάλων λαϊκών μαζών εγκατέλειπε την παληά πολιτικο – στρατιωτική ηγεσία του τόπου και στρεφόντανε προς τα πρωτοπορειακά στοιχεία, που στάθηκαν στο πλευρό του λαού κατά τη μεγάλη του δοκιμασία και τον καθοδήγησαν στην πάλη του κατά των ξένων φασιστών κατακτητών και των εντοπίων συνεργατών τους.\n4. Οι πλατειές αυτές λαϊκές μάζες, συνειδητοποιημένες όσο ποτέ άλλοτε και επί πλέον οργανωμένες, για πρώτη φορά στην ιστορία του τόπου, σε πανελλήνια κλίμακα, με το τέλος του πολέμου θα έτειναν να περιέλθει φυσιολογικά ολόκληρη η εξουσία στο λαό, με σκοπό την εγκαθίδρυση και νομιμοποίηση ενός σταθερού και πραγματικά προοδευτικού λαϊκού δημοκρατικού καθεστώτος στη χώρα.\n5. Οι νέες αυτές δημοκρατικές δυνάμεις, κατά φυσική πρόβλεψη, θα ήταν εμπόδιο α) στη συνέχιση της αποικιακής δουλείας της Ελλάδας στο ασύδοτο ξένο κεφάλαιο και β) στην ουσιαστική κατάργηση της ανεξαρτησίας της χώρας στον πολιτικοστρατηγικό τομέα.\n6. Οι δυνάμεις αυτές επομένως, εθεωρούντο φύσει και θέσει αντίθετες προς τις μεταπολεμικές βλέψεις των Τόρρις. Έπρεπε, λοιπόν, με κάθε τρόπο να υπονομευτούν, να περιοριστούν και τελικά να εκμηδενιστούν. Άμεσος στόχος το αντιφασιστικό κίνημα Αντίστασης.\nΗ πραγματοποίηση του σχεδίου αυτού επιδιώχθηκε σταθερά, συστηματικά, επίμονα, με πολυποίκιλα και εναλασσόμενα, κατά τις περιστάσεις, μέσα. Τέτοια ήταν:\nα) Ενίσχυση του Βασιληά Γεωργίου, σαν πόλου έλξεως και συγκεντρώσεως όλων των αντιδραστικών δυνάμεων του τόπου.\nβ) Δημιουργία και ενίσχυση αντιδραστικών ανταρτικών ομάδων και οργανώσεων, σαν αντιρρόπων του ΕΛΑΣ.\nγ) Παροχή στον ΕΛΑΣ ελάχιστης βοήθειας σε τρόπο ώστε να εκπληρώνει μεν τις αποστολές που του ανέθετε το Στρατηγείο Μ. Ανατολής, να βρεθεί όμως κατ’ ουσίαν άοπλος (από έλλειψη πυρ/κων) τη στιγμή της αποχώρησης των Γερμανών από την Ελλάδα.\nΟι υπολογισμοί όμως αυτοί του Σ.Μ.Α. διαψεύδοντατι από τα πράγματα. Τα λάφυρα που αποκτούσε ο ΕΛΑΣ μαχόμενος κατά του εχθρού και των συνεργατών του και η ολόψυχη συνδρομή του λαού, του επιτρέπουν ν’ αυξήσει τη δύναμή του.\nΑυτό οδηγεί τις Βρεττανικές υπηρεσίες σε πιο αδίστακτα μέσα. Διακόπτουν εντελώς κάθε ενίσχυση του ΕΛΑΣ, από τον Οκτώβρη του 1943 και οργανώνουν εναντίον του επιθέσεις των άλλων ανταρτικών οργανώσεων, σε συνδυασμό με μεγάλες εκκαθαριστικές επιχειρήσεις των Γερμανών.\nΗ αποτυχία και αυτών των μέσων οδηγεί της Βρεττανικές υπηρεσίες να εγκολπωθούν τα όργανα των Κουίσλιγκς, να έλθουν σε σχέσεις ενθαρρυντικές, μέχεις ωρισμένης στιγμής, με τα Τάγματα Ασφαλείας και να κατευνάσουν στην εξοντωτική δράση τους κατά των αγωνιστών της αντιφασιστικής Αντίστασης.\nΚαι όταν ούτε αυτά τα μέσα δε φέρνουν αποτέλεσμα, το Αρχηγείο της Βρετανικής Στρατ. Αποστολής στα βουνά εισηγείται να ριφθούν Βρεττανοί αλεξιπτωτιστές για να εξοντώσουν το Γενικό Στρατηγείο του ΕΛΑΣ!\nδ) Εντατική αντι-εαμική προπαγάνδα, όχι μόνο μέσα στο λαό, αλλά και μέσα σ’ αυτές τις τάξεις του ΕΛΑΣ, στις οποίες προσπαθούν να προκαλέσουν ακόμη και στασιαστικό κίνημα.\nε) Προσεταιρισμός όλων των προδοτών, δοσίλογων και αντιδραστικών στοιχείων τα οποία, από φόβο δίκαιης τιμωρίας ή απώλειας των ανόμων κερδών και προνομίων τους, καταφεύγουν στην προστασία των προθύμων να την παράσχουν Άγγλων. Σε αντάλλαγμα αυτής της προστασίας, τους προσφέρουν το μίσος των κατά του Λαού και τη δοκιμασμένη εγκληματικότητά των.\nστ) Διάλυση του Ελληνικού στρατού της Μ. Ανατολής ο οποίος αποδείχτηκε δημοκρατικών φρονημάτων, εγκάθειρξη των στελεχών και ανδρών του σε στρατόπεδα συγκέντρωσης και δημιουργία τμημάτων από αυστηρά διαλεγμένα μοναρχοφασιστικά στοιχεία (Ιερός Λόχος – Ορεινή Ταξιαρχία).\nζ) Ανάθεση της Ελληνικής Κυβέρνησης του εξωτερικού, κατά τις παραμονές της απελευθέρωσης, σε πρόσωπο δυναμικό και αδίστακτο, που να διαπνέεται από τον ίδιο φόβο και μίσος κατά του αντιφασιστικού Κινήματος Αντίστασης και ταυτόχρονα αποφασισμένο να εφαρμόσει πειθήνια, απόλυτα μονομερή προσανατολισμό της εξωτερικής πολιτικής της Ελλάδας.\nη) Εκμετάλλευση του σφοδρού πόθου εθνικής ενότητας που χαρακτήριζε πάντα το ΕΑΜ, προς χάρη της καθολικότερης διεξαγωγής του αντιφασιστικού αγώνα και της ομαλής μετάβασης της χώρας στη δημοκρατική ζωή. Η εκμετάλλευση αυτού του πόθου οδηγεί στην εκμαίευση των ετεροβαρών συμφωνιών του Λιβάνου και της Γκαζέρτας, οι οποίες δεν ανταποκρινότανε καθόλου στον πραγματικό συσχετισμό των Ελληνικών δυνάμεων, που ήταν συντριπτικά υπέρτερες προς την πλευρά του Εαμικού κινήματος Αντίστασης. Αργότερα αποδείχτηκε από τα πράγματα, ότι οι συμφωνίες αυτές δεν απέβλεπαν κατά βάθος σε τίποτε άλλο, παρά στην εξαπάτηση, τη δέσμευση και την τελική εκμηδένιση του Κινήματος Αντίστασης.\nΈτσι φτάνουμε στην απελευθέρωση. Η τάξη τηρείται παραδειγματικά υπ’ ευθύνη του ΕΑΜ. Η Κυβέρνηση του Καΐρου γυρίζει στην Πατρίδα και οι οργανωμένες μάζες του αντιφασιστικού αγώνα, η μόνη πραγματική δύναμη στον τόπο, τη στηρίζουν με ειλικρίνεια κι εμπιστοσύνη. Δε ζητούν παρά την τιμωρία των προδοτών και των δοσιλόγων, την εκκαθάριση του κρατικού μηχανισμού από τα φασιστικά στοιχεία, τη δημιουργία εθνικού στρατού, την πορεία προς τη λαοκρατική δημοκρατία, σύμφωνα προς τους διακηρυγμένους σκοπούς του πολυαίμακτου αγώνα των Ενωμένων Εθνών, στον οποίο πρόσφερε τα πάντα ο μικρός αλλά ηρωικός Ελληνικός Λαός. Όμως οι Τόρρις σκέπτονται διαφορετικά. Δεν ξεκολλούν από τον αρχικό αντικειμενικό σκοπό τους. Με τον πράχτορά τους πρωθυπουργό Παπανδρέου μοιράζουν φιλελεύθερες υποσχέσεις, ενώ υποβρυχίως βάζουν σε ενέργεια τον καταχθόνιο μηχανισμό, που οργάνωσαν κατά τη διάρκεια της κατοχής, για να χτυπήσουν τις οργανωμένες αντιφασιστικές δυνάμεις, ν’ αφοπλίσουν τον ΕΛΑΣ, πριν εκπληρωθούν οι ανειλημμένες υποχρεώσεις για την κάθαρση του τόπου από το φασιστικό μίασμα και τη δημιουργία νέου αντιφασιστικού εθνικού στρατού.\nΈτσι αποβλέπουν να στερήσουν το λαό από το μόνο του δυναμικό αμυντικό στήριγμα, ενώ ταυτόχρονα φέρνουν βιαστικά στην Αθήνα από την Ιταλία, όπου εντούτοις ο πόλεμος συνεχιζόντανε, την Ορεινή Ταξιαρχία. Διαμοιράζουν σε επίκαιρα σημεία της χώρας τμήματα του Ιερού Λόχου, που είχεν επίσης μοναρχική σύνθεση. Τοποθετούν στη νεοσχημάτιστη «Εθνοφυλακή» αξιωματικούς και άνδρες των Ταγμάτων Ασφαλείας. Μεταφέρουν απ’ όλη την Ελλάδα στην Αθήνα όλα τα υπολείματα της Χωροφυλακής, που είχαν παίξει, στην πλειοψηφία τους, τόσο αντιλαϊκό ρόλο κατά τη Μεταξική δικτατορία και αντεθνικό κατά τη διάρκεια της κατοχής. Με το πρόσχημα της προφυλάκισης, συγκεντρώνουν επίσης στην Αθήνα τους Αξιωματικούς και άνδρες, που είχαν υπηρετήσει στα Τάγματα Ασφαλείας για να τους έχουν έτοιμους, για χρησιμοποίηση στην πρώτη κατάλληλη στιγμή. Οι περισσότεροι απ’ αυτούς διατηρούν τον ατομικό οπλισμό τους (περίστροφα, χειροβομβίδες) και μέσα στις φυλακές.\nΓενικά παίρνουν μέτρα που εξαγγέλλουν καθαρά «διάταξη μάχης».\nΗ γραμμή του ενεργούμενου των Τόρρις και οργάνου των μοναρχοφασιστών «σοσιαλιστή» Γ. Παπανδρέου είναι σαφής: «αν τους πάρω τα όπλα με το δόλο, πάει καλά. Αν δεν το επιτύχω έτσι, τότε χτυπώ και τα παίρνω με τη βία».\nΑλλά ο δόλος έγινε αντιληπτός. Και τότε η Τσωρτσιλική πολιτική, με κομπάρσο της το Γ. Παπανδρέου, αποφασίζει την προσφυγή στη βία. Ο λόγος δίνεται στο στρατηγό Ρ. Σκόμπι ο οποίος ζητεί τελεσιγραφικά από τον ΕΛΑΣ να παραδώσει τα όπλα και να διαλυθεί. Πριν προφτάσει να σταθεροποιηθή και νομιμοποιηθή το λαϊκό κίνημα, πρέπει να στερηθεί από το μοναδικό του δυναμικό αμυντικό στήριγμα. Δύναμη -διακηρύχνει φαρισαϊκά ο Παπανδρέου- πρέπει να έχει μόνο το Κράτος, Και κράτος δεν είναι, ούτε μπορεί να είναι, κατ’ αυτόν, ο ίδιος ο Λαός, που οργανώθηκε και αυτοδιοικήθηκε δημοκρατικά στις ελεύθερες περιοχές. Κράτος στη συνείδηση του «αριστερού» αυτού πολιτικάντη ήταν εκείνο που οργάνωσε η 4η Αυγούστου. Εκείνο που εξυπηρέτησε τους κατακτητές. Αυτό είχε διαλυθεί και αυτό έπρεπε να ξαναφτιαχτεί, με τη βοήθεια των ξένων όπλων. Η χώρα έπρεπε να παραδοθεί ανυπεράσπιστη στα χέρια των μοναρχοφασιστών, των σφαγιαστών του λαού, των συνεργατών του εχθρού, των δοσιλόγων και των κερδοσκόπων για να εφαρμοσθεί δι’ αυτών -ελλείψει άλλων- το προδιαγεγραμμένο πολιτικό, οικονομικό και στρατηγικό σχέδιο των Τόρρις, για την Ελλάδα. Κανένας άλλος δεν είχε τις γλοιώδεις ιδιότητες και το αντιλαϊκό μίσος, στο βαθμό που απαιτούσε η εφαρμογή αυτού του προγράμματος και γι’ αυτό διαλέχτηκε για «πρωθυπουργός» ο Παπανδρέου που με μυστικές εκθέσεις του προς το Στρατηγείο Μ. Ανατολής είχε επιδείξει, ότι διέθετε αυτά τα δυσεύρετα προσόντα.\nΈνα τεράστιο λαϊκό κίνημα, όπως το κίνημα της αντιφασιστικής Αντίστασης, χαλυβδωμένο μέσα στην καθημερινή πάλη κατά των κατακτητών, δεν μπορούσε ούτε στην απάτη του Παπανδρέου, τελικά, να εμπέσει, ούτε τη βία των σιδερόφραχτων οργάνων του Τσώρτσιλ να φοβηθεί. Αυτό θα ήταν ανάξιο του αίματος των ηρώων και μαρτύρων που θυσιάστηκαν για το ιδανικό της λευτεριάς και της αληθινής δημοκρατίας. Η κατάθεση, χωρίς καμιά πραγματική εγγύηση, των όπλων που αποκτήθηκαν με πόλεμο και αίμα κατά των κατακτητών και η προσφορά των χεριών που τα κράτησαν και τα τίμησαν για να τους περάσουν χειροπέδες, ο Παπανδρέου και ο Τσώρτσιλ, θα ήταν η μεγαλύτερη ιστορική προδοσία κατά του λαού, που αγωνίστηκε για τη συντριβή του φασισμού και για μια καινούρια, καλύτερη ζωή.\nΈτσι έγινε ο Δεκέμβρης – το μεγαλύτερο μνημείο που έστησε ο Ελληνικός Λαός μαχόμενος για τη λευτεριά, την ανεξαρτησία και την κυριαρχία του. Ούτε ο Τσώρτσιλ, ούτε ο άθλιος κομπάρσος Παπανδρέου φαντάσθηκαν ότι η αντίσταση του λαού μπορούσε να πάρει τέτοιο βάθος και έκταση. Ήταν αδύνατο να συλλάβουν το βαθμό της συνειδητοποίησης, της ωριμότητας και του πάθους που κατείχε το λαό, για τη διεκδίκηση των δικαιωμάτων τους.\nΑλλ’ αν αυτοί δεν κατάλαβαν τίποτε και όταν επιτέλους κατάλαβαν, καταλήφθηκαν από φονική λύσσα, η οικουμένη ολόκληρη διαισθάνθηκε αμέσως περί τίνος ακριβώς επρόκειτο. Γι’ αυτό συγκράτησε από αγωνία την αναπνοή της και στήλωσε τα μάτια της πάνω στην τραγωδία που ξετυλιγότανε στην πανάρχαια πόλη της λευτεριάς και της δημοκρατίας. Τα κινήματα Αντίστασης όλης της Ευρώπης, οι δημοκρατικές δυνάμεις όλου του κόσμου, οι άνθρωποι της καρδιάς και του φιλελεύθερου στοχασμού κάθε εθνικότητας, χωρίς να κάνουν εξαίρεση ούτε οι ίδιοι οι συμπατριώτες του κ. Τσώρτσιλ, κατάλαβαν τη βαθύτερη σημασία αυτής της σύγκρουσης.\nΔιαγνώσανε ότι στη μάχη της Αθήνας οι Τόρρις είχαν ρίξει τα χαρτιά τους και αποκάλυπταν τους αληθινούς σκοπούς -το περίφημο «ΣΧΕΔΙΟ» για το οποίο μιλούσε ο κ. Τσώρτσιλ- που είχαν όχι μόνο για την Ελλάδα, αλλά για όλα τα κινήματα Αντίστασης, για όλη τη μεταπολεμική τάξη στον κόσμο.\nΓι’ αυτό και υψώθηκε από παντού κραυγή ανησυχίας, φωνή συμπάθειας και θαυμασμού προς τον Ελληνικό Λαό που ύψωνε ακόμη μια φορά το μικρό, καθημαγμένο κι εξαντλημένο του ανάστημα ενάντια σ’ έναν ακόμη -και τόσο αναπάντεχο!- εχθρό της ελευθερίας του.\nΓια να εκτιμήσει κανείς το μέγεθος της ανησυχίας και της συγκίνησης, που συγκλόνισε τη συμμαχική κοινή γνώμη, αρκεί να λάβει υπ’ όψη του, ότι η εξέγερση κατά της Τσωρτσιλικής πολι9τικής σημειώνεται τη στιγμή που ο πόλεμος κατά της Γερμανίας βρίσκεται σε πλήρη ακμή και η ενότητα της συμμαχικής πολεμικής προσπάθειας είναι απαραίτητη, περισσότερο παρά ποτέ.\nΗ ίδια ενότητα είναι αναγκαία και στον πολιτικό κόσμο της Αγγλίας και όμως η κυβέρνηση Τσώρτσιλ, κατά τη συζήτηση που γίνεται στη Βουλή των Κοινοτήτων πάνω στα γεγονότα της Ελλάδας παίρνει ψήφο εμπιστοσύνης με 279 ψήφους επί συνόλου 600 βουλευτών!\nΕίναι τέτοια η δοκιμασία της τότε Αγγλικής πολιτικής, ώστε ο ίδιος ο Τσώρτσιλ, ενώ η μάχη της Γαλλίας βρίσκεται σε κρίσιμη καμπή, αναγκάζεται να έλθει αεροπορικά στην Αθήνα, για να δώσει ένα τέρμα στην επικίνδυνη για τη συμμαχική ενότητα περιπέτεια, που ο ίδιος δημιούργησε!\nΤα κείμενα που ακολουθούν είναι ένα ελάχιστο μέρος από όσα δημοσιεύτηκαν στον παγκόσμιο τύπο την εποχή εκείνη και αντιπροσωπεύουν κατά ένα μέρος τις εντυπώσεις αυτοπτών μαρτύρων των γεγονότων και κατά ένα άλλο τις αντιδράσεις, μπροστά σ’ αυτά, της διεθνούς κοινής γνώμης και των εγκυρότερων εκπροσώπων της.\nΟι συνθήκες που επικρατούσαν τότε και ο διωγμός του αριστερού τύπου που επακολούθησε τη συμφωνία της Βάρκιζας, δεν επέτρεψαν να πάρουν πλατειά δημοσιότητα τα κείμενα αυτά. Γι’ αυτό και τ’ αναδημοσιεύουμε σήμερα, σαν μια συμβολή στην κατανόηση κι εκτίμηση της Δεκεμβριανής τραγωδίας.\nΗ κάθαρση της τραγωδίας δεν επήλθεν ακόμη. Ο φασισμό, ο δοσιλογισμός, και η φαύλη κερδοσκοπία κυβερνούν ακόμη ουσιαστικά τον τόπο -αυτόν ακριβώς που πρώτος έτριψε τα μούτρα του φασισμού! Έτσι σήμερα δικαιώνεται από την ίδια τη ζωή, από την πικρότατη ιστορική πείρα, ο τραγικός και μεγάλος Δεκέμβρης. Γιατί οι σκοτεινές δυνάμεις που λυμαίνονται σήμερα τον τόπο, δε δημιουργήθηκαν ξαφνικά και αυτόματα την επομένη του Δεκέμβρη. Υπήρχαν βέβαια συμμαζεμένες κι έτοιμες για νέα εξόρμηση και πριν απ’ αυτόν. Και ακριβώς η γνώση της παρουσίας τους και η βαθύτατη συναίσθηση του κινδύνου που αποτελούσαν για το Έθνος, υπαγόρευαν τη στάση που τηρούσε απέναντί τους το Κίνημα Αντίστασης. Η εκμηδένιση των σκοτεινών αυτών δυνάμεων -δημιουργημάτων της 4ης Αυγούστου, της Κατοχής και των Τόρρις- δεν ημπορούσε να γίνει, ούτε με τις αναξιόπιστες ταχυδακτυλουργίες του Παπανδρέου, ούτε με τους εξορκισμούς των απλοϊκών «ησυχαστών». Χρειαζότανε το σταθερό σφίξιμο της λαϊκής γροθιάς. Χωρίς την επέμβαση των Βρεττανικών όπλων οι δυνάμεις αυτές του κακού θα είχαν εκμηδενιστεί και η Ελλάδα θα ήταν σήμερα, μαζί με τα’ άλλα δημοκρατικά έθνη, στο δρόμο της ομαλότητας και της αναδημιουργίας. Αλλά ούτε και τώρα υπάρχει λόγος απαισιοδοξίας. Ο Ελληνικός Λαός δείχνει μια ωριμότητα και σταθερότητα καταπληκτική. Ένα χρόνο μετά την τρομερή περιπέτεια, ύστερα από δέκα μηνών λευκή τρομοκρατία χωρίς προηγούμενο, βρίσκεται και πάλι αλύγιστος και συμπαγής στις δημοκρατικές επάλξεις, έτοιμος ν’ αντιμετωπίσει τις δυνάμεις του σκότους.\nΈτσι, από τα αίματα και τους καπνούς, από το αθέλητο πένθος που άφησε πίσω του ο επικός Δεκέμβρης, που έγινεν ήδη θρύλος ζωόποιός στην ψυχή του Λαού, θα υψωθεί αργά ή γρήγορα η Λευτεριά και η Δημοκρατία – η καινούργια ζωή!\n8 thoughts on “Τα βαθύτερα αίτια του Δεκέμβρη”\nΙουνίου 18, 2010 στο 2:37 μμ\nΚαμιά νέα δημοσίευση?\nΙουνίου 28, 2010 στο 2:15 μμ\nΠαραμένει φυσικά αναπάντητο το ερώτημα γιατί ο ΕΛΑΣ δεν κατέλαβε την εξουσία μόλις αποχώρησαν οι Γερμανοί. Τι περίμενε δηλαδή η τότε ηγεσία του, να έλθουν οι Άγγλοι και να του την παραδώσουν επίσημα; Πιο πιθανό σενάριο (εκτός της βλακείας) είναι ότι οι κινήσεις του ΚΚΕ υπαγορεύονταν τότε αυστηρά από τους εκάστοτε στόχους και προτεραιότητες του ΚΚΣΕ σε παγκόσμιο επίπεδο. Η προσφυγή στα όπλα το Δεκέμβρη, εκτός από καταστροφική για τον τόπο, έδωσε οριστικά την Ελλάδα στη Δύση…\nΙουνίου 28, 2010 στο 6:28 μμ\nΟ ΕΛΑΣ δε κατέλαβε την εξουσία επειδή όντως η πολιτική του υπαγορεύονταν από την πολιτική της ΕΣΣΔ και του παγκόσμιου κομμουνιστικού κινήματος τότε, που ήταν η ήττα των φασιστών και η συμμαχία με τους δυτικούς. Μάλλον πίστευαν ότι οι Άγγλοι θα τιμήσουν τα παντελόνια τους να μην επιτεθούν σε σύμμαχη χώρα, όπως τελικά έκαναν το Δεκέμβρη. Τραγικές αυταπάτες.\nΟ Δεκέμβρης και στη συνέχεια ο εμφύλιος ήταν αναπόφευκτα από τη στιγμή που το ΕΑΜ δεν έλυσε απ’ τη πρώτη στιγμή το ζήτημα της εξουσίας, και απ’ τη στιγμή που υπήρχαν στη χώρα δύο στρατόπεδα τα οποία ήταν ασυμβίβαστα μεταξύ τους. Η προσφυγή στα όπλα και στις δύο περιπτώσεις ήταν επιλογή της αντίπαλης παράταξης και όχι του ΚΚΕ.\nΙουνίου 28, 2010 στο 9:57 μμ\nΗρωικές ήττες. Χορτάσαμε.\nΔεκέμβριος 6, 2010 στο 8:41 μμ\nΟταν οι Τροτσκιστες λεγανε πως οι Αγγλοι δεν ερχονται για να μας ρανουν με λουλουδια εσεις τους μακαλεψατε…..ΚΡΕΤΙΝΟΙ….\nΔεκέμβριος 6, 2010 στο 8:43 μμ\nΤουλαχιστον ασυνειδητα με την επιλογη του ψευδωνυμου σου υποδηλωνεις την πολιτικη σου φυση……Μολοτωφ-Ριμπεντροπ……….συμμαχια με Τσανγκ Και σεκ κλπ…………γκουλαγκ…….Λυσενκο……Βαρκιζα……Αυτες εαν ειναι θεικες αποκλισαρες……\nΙανουαρίου 11, 2011 στο 12:33 μμ\nΕΝΩ ΟΙ ΓΕΡΜΑΝΟΙ ΕΙΧΑΝ ΚΑΛΕΣ ΠΡΟΘΕΣΕΙΣ ΚΑΙ ΓΙ ‘ΑΥΤΟ ΤΟΥΣ ΡΕΝΑΤΕ ΕΣΕΙΣ ΜΕ ΛΟΥΛΟΥΔΙΑ; ΚΑΙ ΕΠΙΤΕΛΟΥΣ ΑΦΟΥ ΣΑΣ ΜΑΚΕΛΕΨΑΜΕ, ΕΒΔΟΜΗΝΤΑ ΧΡΟΝΙΑ ΠΕΡΙΜΕΝΟΥΜΕ ΚΑΠΟΙΑ ΟΝΟΜΑΤΑ ΤΩΝ ΥΠΟΘΕΤΩ ΧΙΛΙΑΔΩΝ ΣΚΟΤΩΜΕΝΩΝ ΣΑΣ. ΓΙΑΤΙ ΕΝΑ ΧΡΟΝΟ ΜΕΤΑ ΤΑ ΔΕΚΕΜΒΡΙΑΝΑ ΣΕ….. ΚΟΙΝΗ ΕΚΔΗΛΩΣΗ ΠΟΥ ΚΑΝΑΤΕ ΜΕ ΤΟΥΣ «ΦΟΝΙΑΔΕΣ» ΤΟΥ ΚΚΕ ΚΑΙ ΤΟΤΕ ΠΑΛΙ ΔΕΝ ΤΑ ΕΙΧΑΤΕ ΠΡΟΧΕΙΡΑ.\nΤΥΧΑΙΑ; ΔΕ ΝΟΜΙΖΩ.\nΔεκέμβριος 3, 2011 στο 10:11 πμ


Φόνισσες ετών... 15!\nΤα χέρια τους βάφτηκαν με αίμα... Παρά το νεαρό της ηλικίας τους, κατάφεραν να διαπράξουν ένα από τα πιο ειδεχθή εγκλήματα και να καταγραφούν στα ελληνικά αστυνομικά χρονικά ως οι μικρότερες φόνισσες! Ο λόγος για δύο ανήλικες μαθήτριες που στην τρυφερή ηλικία των 15 και 16 ετών δεν δίστασαν να κατακρεουργήσουν έναν 80χρονο συγχωριανό τους για να του αρπάξουν το ευτελές ποσό των 10 ευρώ!\nΧωριό Κερκίνη, Σέρρες, ώρα 6.30 απόγευμα Κυριακής. Φρίκη που δεν μπορεί να τη χωρέσει ανθρώπινος νους. Σύμφωνα με την Υποδιεύθυνση Ασφαλείας Σερρών, οι δύο φίλες μετέβησαν στο σπίτι του 80χρονου συνταξιούχου του ΟΓΑ Βασίλη Οταντζίδη και του χτύπησαν την πόρτα. Η 16χρονη τον γνώριζε καλά καθώς το σπίτι του παππού της βρίσκεται σε πολύ κοντινή απόσταση. Ο 80χρονος τις καλωσόρισε και οι δύο κοπέλες μπήκαν στο σπίτι και κάθισαν στην κουζίνα. Εκεί, σύμφωνα με τα όσα κατέθεσαν οι ίδιες στην Ασφάλεια, του ζήτησαν να φτιάξουν κάτι πρόχειρο για να τσιμπήσουν καθώς δεν είχαν φάει όλη τη μέρα. Ο παππούς τις άφησε, αλλά όταν ολοκλήρωσαν το γεύμα τους, η 16χρονη φέρεται να του ζήτησε χρήματα. Εκείνος, όμως, αρνήθηκε και τους ζήτησε να φύγουν. Τότε η 16χρονη έβγαλε από την τσέπη της ένα στιλέτο και τον απείλησε. Ο 80χρονος άρχισε να φωνάζει και να καλεί σε βοήθεια. Ξαφνικά, όμως, οι φωνές του κόπασαν και τα πάντα πνίγηκαν στο αίμα...\n«Η 16χρονη με τη βοήθεια της 15χρονης που τον κρατούσε άρχισε να τον χτυπάει με το στιλέτο σε όλο του το σώμα. Του κατάφερε πολλαπλά χτυπήματα στο στήθος και την κοιλιακή χώρα, με αποτέλεσμα τον θανάσιμο τραυματισμό του» δήλωσε ο αστυνομικός διευθυντής Σερρών Δημήτρης Τσώτας στην «Espresso» και πρόσθεσε: «Στη συνέχεια και αφού ο 80χρονος έπεσε νεκρός στο πάτωμα οι ανήλικες πήραν μέσα από το πορτοφόλι του το ποσό των 10 ευρώ. Ωστόσο, εκείνη τη στιγμή έ [Οι ανήλικες φόνισσες αποχωρούν από την Εισαγγελία Σερρών φρουρούμενες από αστυνομικούς, οι οποίοι φροντίζουν να τις... προστατεύσουν από τα «αδιάκριτα» βλέμματα. (Πηγή: εφημερίδα «Σημερινή Σερρών».)] έφτασε στο σπίτι ένας γείτονας που είχε ακούσει τις εκκλήσεις του 80χρονου για βοήθεια. Τα δύο κορίτσια κλείδωσαν την πόρτα από μέσα και προσπάθησαν να διαφύγουν πηδώντας από το παράθυρο που βρίσκεται στο πίσω μέρος της μονοκατοικίας. Κατά τη διαφυγή τους, όμως, ο γείτονας αναγνώρισε τη 16χρονη. Ο ίδιος ενημέρωσε και την αστυνομία και άνδρες της υπηρεσίας μας μετέβησαν στο σημείο όπου και βρήκαν νεκρό τον άτυχο άνδρα».\nΣυγκλονισμένος ακόμη και ο ιατροδικαστής Σερρών Μηνάς Γεωργιάδης, δήλωσε στην «Espresso» ότι ο δύστυχος γέροντας έφερε είκοσι μαχαιριές στον θώρακα και την κοιλιά, εκ των οποίων οι περισσότερες ήταν στην καρδιά! Ο γείτονας του 80χρονου Παντελής Ρουσκάκης έδωσε λεπτομερή περιγραφή των κοριτσιών στην αστυνομία και αμέσως ξεκίνησαν οι έρευνες. «Τις είδα να βγαίνουν από το παράθυρο και να τρέχουν γρήγορα με τα παπούτσια στο χέρι. Είχαν κλειδώσει την πόρτα και δεν μπορούσα να μπω μέσα.\nΟμως κατάλαβα ότι κάτι κακό είχε συμβεί και πήρα την αστυνομία» ανέφερε ο κ. Ρουσκάκης. Λίγη ώρα αργότερα αστυνομικοί τις εντόπισαν στο λιμανάκι της λίμνης Κερκίνης και τις προσήγαγαν ως ύποπτες. Τελικά, μετά από πολύωρη ανάκριση «έσπασαν» και ομολόγησαν τα ξημερώματα το φονικό που είχαν διαπράξει.\nΤα δύο ανήλικα κορίτσια για αρκετές ώρες προσπαθούσαν να παραπλανήσουν τις διωκτικές αρχές ισχυριζόμενες ότι δεν είχαν καμία απολύτως σχέση με το φρικτό έγκλημα. Επεσαν όμως πολλές φορές σε αντιφάσεις και τελικά αναγκάστηκαν να ομολογήσουν και να περιγράψουν με κάθε λεπτομέρεια τη «σφαγή» που είχαν διαπράξει. Οπως ισχυρίστηκαν στους αστυνομικούς, μετέβησαν στο σπίτι του 80χρονου για να του ζητήσουν μερικά χρήματα καθώς εδώ και λίγες μέρες το είχαν σκάσει από τα σπίτια τους. Και οι δύο είναι παιδιά χωρισ [Ο κ. Παντελής Ρουσκάκης, γείτονας του 80χρονου Βασίλη Οταντζίδη, δείχνει το παράθυρο από το οποίο έφυγαν οι ανήλικες αμέσως μετά το στυγερό έγκλημα που διέπραξαν.] μένων γονιών και δεν άντεχαν, όπως είπαν, άλλο τις συνθήκες που βίωναν καθημερινά στα σπίτια τους. Αφού τηγάνισαν αβγά στην κουζίνα και έφαγαν, τότε -όπως λένε οι ίδιες στην κατάθεσή τους- ο 80χρονος τους έκανε ανήθικες προτάσεις. Ετσι, φοβούμενες ότι θα τους έκανε κακό, του επιτέθηκαν και τον χτύπησαν με το στιλέτο.\nΟι αρμόδιες αστυνομικές αρχές εξετάζουν όλα τα ενδεχόμενα για το τι μπορεί να συνέβη το μοιραίο απόγευμα μέσα στο σπίτι του 80χρονου. «Εκτός από το κίνητρο της ληστείας εξετάζεται και το κίνητρο της σεξουαλικής εκμετάλλευσης, όπως εξετάζονται και όλα τα ενδεχόμενα» ανέφερε ο αστυνομικός διευθυντής και πρόσθεσε: «Το σίγουρο μέχρι στιγμής είναι ότι του πήραν χρήματα. Η προανάκριση συνεχίζεται». Αμέσως μετά το έγκλημα -όπως είπαν στους αστυνομικούς οι ανήλικες- μετέβησαν στο λιμανάκι της λίμνης Κερκίνης όπου και συνάντησαν έναν 18χρονο φίλο τους. Εκεί και χωρίς να του πουν το παραμικρό για την αποτρόπαια πράξη τους πέταξαν στο νερό το φονικό όπλο που μέχρι αργά χθες το βράδυ δεν είχε εντοπιστεί. Οι αστυνομικοί προσήγαγαν στην Ασφάλεια και ανέκριναν και τον 18χρονο.\nΧθες, οι δύο ανήλικες οδηγήθηκαν ενώπιον του εισαγγελέα ανηλίκων Σερρών όπου με δάκρυα στα μάτια ζήτησαν συγγνώμη για την πράξη τους. Επειτα, με κάθε λεπτομέρεια περιέγραψαν το αποτρόπαιο έγκλημά τους, το οποίο, όπως είπαν, διέπραξαν εν βρασμώ ψυχής. Ο δικηγόρος τους Κώστας Παρηγόρης ζήτησε και έλαβε προθεσμία προκειμένου να απολογηθούν την Παρασκευή στον ανακριτή. Οπως μάλιστα δήλωσε στους δημοσιογράφους: «Η αλήθεια θα φανεί την Παρασκευή. Το κίνητρο δεν ήταν η ληστεία».\nΣτο πλευρό τους μέχρι αργά χθες το βράδυ δεν είχε σπεύσει κανείς συγγενείς και φίλος. Μάλιστα, η μητέρα και η γιαγιά της 16χρονης έχουν υποστεί σοκ και παρα [Η Αλεξάνδρα Καππάτου δήλωσε έκπληκτη για το πρωτοφανούς αγριότητας έγκλημα στις Σέρρες.] κολουθούνται από ψυχολόγο και κοινωνική λειτουργό. Η 16χρονη από τη μέρα που χώρισαν οι γονείς της μετακόμισε με τη μητέρα της στο Κιλκίς. Ομως κάθε Σαββατοκύριακο επισκεπτόταν τον παππού της στην Κερκίνη και τους φίλους της, τους οποίους γνώριζε από το δημοτικό. Η 15χρονη φίλη της είναι και αυτή παιδί χωρισμένων γονιών και μένει στο διπλανό χωριό, το Νεοχώρι. Ωστόσο, κάθε Σαββατοκύριακο πήγαινε στην Κερκίνη για να συναντιέται με τη 16χρονη.\nΟργισμένοι οι συγγενείς του παππού\nΗ αποτρόπαια δολοφονία του 80χρονου έχει συγκλονίσει τους λιγοστούς κατοίκους του χωριού και έχει εξοργίσει συγγενείς και φίλους που δεν μπορούν ακόμη να πιστέψουν τον τραγικό του θάνατο. Χθες το απόγευμα, με δάκρυα στα μάτια τον οδήγησαν στην τελευταία του κατοικία και τον αποχαιρέτησαν για πάντα. Η σορός του τοποθετήθηκε δίπλα από τον τάφο της αγαπημένης του συζύγου, την οποία είχε χάσει πριν από δύο χρόνια.\n«Ο αδελφός μου ήταν ένας πολύ καλός άνθρωπος» λέει στην «Espresso» ο Νικόλαος Οταντζίδης και προσθέτει: «Δεν μπορώ να πιστέψω το κακό που μας βρήκε. Εχουμε πάθει σοκ. Εχασε άδικα τη ζωή του και μάλιστα μέσα στο σπίτι που αγαπούσε και έφτιαξε με τόσες θυσίες». Για έναν καλοσυνάτο άνθρωπο, που δεν είχε πειράξει ποτέ κανέναν, έκανε λόγο και η κουνιάδα του, η κυρία Βάγια Οταντζίδη: «Ηταν στη Θεσσαλονίκη και ερχόταν συχνά για να ανοίγει το σπίτι. Αν δεν ερχόταν ίσως να ζούσε» λέει με δάκρυα στα μάτια και συνεχίζει: «Δεν μπορούμε να πιστέψουμε ότι δύο μικρά κορίτσια ήταν ικανά να κάνουν τόσο κακό. Ας τις λυπηθεί ο Θεός...»


Με τη χρήση των νέων τεχνολογιών στο σχολείο επιδιώκεται η βελτίωση της επίτευξης των διδακτικών στόχων με την υποκίνηση των μαθητών, καθώς ο ήχος, η εικόνα, το χρώμα προκαλεί το ενδιαφέρον τους. Στην παρούσα εργασία παρουσιάζεται η ανάλυση, ο εκπαιδευτικός σχεδιασμός και η υλοποίηση ενός εκπαιδευτικού λογισμικού που λειτουργεί ως υποστηρικτικό υλικό για το μάθημα της ιστορίας στην Τρίτη τάξη του δημοτικού σχολείου. Οι αρχές σχεδιασμού του εκπαιδευτικού λογισμικού στηρίζονται στις θεωρίες μάθησης του συμπεριφορισμού και του εποικοδομητισμού. Η επιλογή του περιεχομένου και η δομή του λογισμικού στηρίχτηκε στο σχολικό βιβλίο και στο αναλυτικό πρόγραμμα του Υπουργείου Παιδείας. Η εφαρμογή αναπτύχθηκε με το Microsoft Visual Studio 2010, σε γλώσσα προγραμματισμού C# για ASP.NET Web Application και με SqlServer 2008 R2 για την κατασκευή της βάσης. Στη συνέχεια έγινε προσπάθεια μέσω κατάλληλης εκπαιδευτικής έρευνας για την αποτίμηση της αποδοτικότητας και της χρησιμότητας του εκπαιδευτικού λογισμικού “Ελληνική Μυθολογία” στη διδασκαλία της ιστορίας στην Τρίτη τάξη του δημοτικού σχολείου. Τα αποτελέσματα έδειξαν ότι οι μαθητές είχαν θετικά αποτελέσματα στην επίδοσή τους με τη χρήση της εφαρμογής. Το λογισμικό κρίθηκε επαρκές, όσον αφορά την επίτευξη των διδακτικών στόχων μέσω της ικανοποίησης των βασικών κριτηρίων της προσοχής, της συνάφειας,, της εμπιστοσύνης και της ικανοποίησης του διδακτικού μοντέλου ARCS.


από Miui_Art 26 September 2018 1\nΑπό το Google Pixel 3 έχουν ήδη διαρρεύσει σχεδόν τα πάντα, κάνοντας την επίσημη αποκάλυψή του στις 9 Οκτωβρίου τυπική διαδικασία. Άλλο ένα leak έρχεται λοιπόν να προστεθεί στα προηγούμενα, αυτή τη φορά με κάτι που μπορούν να χρησιμοποιήσουν και άλλοι χρήστες κινητών τηλεφώνων. Η αναβαθμισμένη Google Wallpapers εφαρμογή για το Pixel 3 είδε το φως της δημοσιότητας χάρη στο MySmartPrice και εσείς μπορείτε να κατεβάσετε τα wallpapers μέσω αυτού του Google Drive link ή του Mega upload.\nΣημειώστε πως θα κατεβάσετε στατικά backgrounds και όχι κινούμενα, αφού αυτή η δυνατότητα ενώ υπάρχει ως APK προσφέρεται προς το παρόν μόνο σε κατόχους Pixel 2 με Android Pie.\nΖαρπας Αθανάσιος 26 September 2018 at 22:40\nΧαίρομαι που μπαίνω στην κοινότητα\nΑν σου αρέσει το Xiaomi Mi 8 αλλά απεχθάνεσαι το MIUI 10, τότε μάλλον βρίσκεσαι…


Newsorama: Η Άρσεναλ δίνει δανεικό τον Μαυροπάνο\nNewsorama > Αθλητικά > Η Άρσεναλ δίνει δανεικό τον Μαυροπάνο\nΗ αρχική πρόταση ύψους 20 εκατ. ευρώ της Άρσεναλ απορρίφθηκε, με τη Σέλτικ να ζητάει για την παραχώρηση του Κιέρα Τιέρνι 28 εκατομμύρια. Οι Λονδρέζοι επέστρεψαν με νέα αντιπρόταση, δίνοντας στους Σκωτσέζους εκτός από 20 εκατ. ευρώ και τον Καρλ Τζέκινσον, ενώ στη λίστα των παικτών που παραχωρούν με τη μορφή δανεισμού οι «κανονιέρηδες», βρίσκεται και το όνομα του Ντίνου Μαυροπάνου.\nΟ Τόνσο υπολογίζεται κανονικά στον Άρη


Hotel Martelli από 94€. Ξενοδοχεία σε Φλωρεντία - KAYAK\nVia Panzani, 8, 50123 Φλωρεντία, Tuscany, Ιταλία\nΣχετικά με την τοποθεσία Hotel Martelli\nΑυτό το κατάλυμα (Hotel Martelli, Φλωρεντία) βρίσκεται στο κέντρο της πόλης, πολύ κοντά σε: Ιστορικό Κέντρο - Κέντρο και απέχει 10 λεπτά με τα πόδια από: Ponte Vecchio (γέφυρα). Στις σημαντικές παροχές περιλαμβάνονται υπηρεσίες στεγνοκαθαριστηρίου/πλυντηρίων, ρεσεψιόν όλο το 24ωρο και πολύγλωσσο προσωπικό. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το Hotel Martelli\nΔιαθέσιμα δωμάτια στο Hotel Martelli\nStandard Rooms(84€ - 149€)\nΠαροχές στο Hotel Martelli\nΚριτικές για το Hotel Martelli\nPiazza Santa Maria Novella145 μ\nBattistero di San Giovanni299 μ\nMercato Centrale337 μ\nCampanile di Giotto361 μ\nPalazzo Medici Riccardi378 μ\nHotel Martelli: Συχνές ερωτήσεις\nΠού βρίσκεται το Hotel Martelli;\nΤο Hotel Martelli βρίσκεται στη διεύθυνση Via Panzani, 8, περιοχή Centro Storico, 0,5 χλμ. από το κέντρο της πόλης Φλωρεντία. Το κοντινότερο αξιοθέατο στο Hotel Martelli είναι: Piazza Santa Maria Novella.\nΠότε είναι το check-in και το check-out στο Hotel Martelli;\nΣτο Hotel Martelli, το check-in γίνεται στις 14:00 και το check-out στις 12:00.\nΠροσφέρει το Hotel Martelli δωρεάν Wi-Fi;\nΝαι, το Hotel Martelli προσφέρει δωρεάν Wi-Fi.\nΠόσο απέχει το Hotel Martelli από το αεροδρόμιο;\nΤο Hotel Martelli απέχει 5,5 χλμ. από το Φλωρεντία Peretola. Το Hotel Martelli απέχει 61,9 χλμ. από το San Dalmazio San Domino Island.\nHotel Delle Tele7.9 Καλό (569 κριτικές)0,02 χλμΕστιατόριο, Μπαρ/Σαλόνι, Υπηρεσία δωματίου+119€\n6% φθηνότεροHotel Romagna8.1 Εξαιρετικό (1.807 κριτικές)0,03 χλμΕστιατόριο, Υπηρεσία δωματίου, Δωρεάν Wi-Fi+88€\n17% φθηνότεροHotel Spagna7.2 Καλό (172 κριτικές)0,03 χλμΕστιατόριο, Υπηρεσία δωματίου, Δωρεάν Wi-Fi+78€\n5% φθηνότεροHotel Nizza8.6 Εξαιρετικό (1.804 κριτικές)0,04 χλμΜπαρ/Σαλόνι, Δωρεάν Wi-Fi, Τσαγιέρα/καφετιέρα+89€\n41% φθηνότεροHotel Ferretti7.1 Καλό (1.323 κριτικές)0,11 χλμΕστιατόριο, Δωρεάν Wi-Fi, Τσαγιέρα/καφετιέρα+56€\n29% φθηνότεροHotel Giappone8.2 Εξαιρετικό (453 κριτικές)0,06 χλμWi-Fi, Τσαγιέρα/καφετιέρα, Wi-Fi σε όλους τους χώρους+67€\n28% φθηνότεροHotel Abaco8 Εξαιρετικό (504 κριτικές)0,06 χλμWi-Fi, Πάρκινγκ με παρκαδόρο, Wi-Fi σε όλους τους χώρους+68€\n23% φθηνότεροHotel Balcony8.2 Εξαιρετικό (1.310 κριτικές)0,04 χλμΕστιατόριο, Μπαρ/Σαλόνι, Υπηρεσία δωματίου+72€\nCasa G. Firenze9.7 Εξαιρετικό (20 κριτικές)0,08 χλμΜπαρ/Σαλόνι, Υπηρεσία δωματίου, Δωρεάν Wi-Fi+146€\nThe Frame Hotel9.3 Εξαιρετικό (800 κριτικές)0,06 χλμΜπαρ/Σαλόνι, Υπηρεσία δωματίου, Δωρεάν Wi-Fi+169€\nNH Collection Firenze Palazzo Gaddi9.1 Εξαιρετικό (642 κριτικές)0,05 χλμΕστιατόριο, Μπαρ/Σαλόνι, Υπηρεσία δωματίου+196€\nHotel Cerretani MGallery Collection9 Εξαιρετικό (1.112 κριτικές)0,07 χλμΜπαρ/Σαλόνι, Υπηρεσία δωματίου, Δωρεάν Wi-Fi+220€\nΑναζητήστε εκπτώσεις για το Hotel Martelli στη Φλωρεντία με την KAYAK. Αναζητήστε τη φθηνότερη προσφορά ξενοδοχείου για το Hotel Martelli στη Φλωρεντία. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hotel Martelli με την προσφορά που σας ταιριάζει καλύτερα. από 94€/βράδυ (οι πιο πρόσφατες τιμές για το ξενοδοχείο).


ΤΡΕΛΟ-ΓΙΑΝΝΗΣ: 15+1 εικόνες που θα σας δροσίσουν!\nΗ ζέστη απαιτεί έξυπνες κινήσεις προκειμένου να μη… λιώσουμε μέσα στους τέσσερις τοίχους! Είτε πρόκειται για μια βουτιά στην παραλία ή την πισίνα, είτε για ένα ποτήρι παγωμένο νερό ή ένα δροσιστικό κοκτέιλ, ένα κρύο ντους στο μπάνιο ή μια γερή δόση… παγωτού. Κι αν τίποτα από όλα αυτά δεν είναι εφικτό αυτή τη στιγμή, μην απελπίζεστε. Οι εικόνες που θα δείτε στη συνέχεια θα σας δροσίσουν και με το παραπάνω, κάνοντάς σας να πείτε…αααα(!!!)…\n1. Για μια βουτιά μαζί του στην πισίνα!\n2. Για την αίσθηση του παγωμένου νερού στα πόδια!\n3. Για μια καλή δαγκωματιά!\n4. Για τη σκέψη και μόνο ότι υπάρχουν τέτοια μέρη στον πλανήτη μας!\n5. Για το ευφάνταστο ντους του σαλιγκαριού!\n6. Για μια γουλιά κάτω από τον καυτό ήλιο!\n7. Για τον τολμηρό δύτη που βουτά από τα βράχια!\n8. Για την εικόνα και μόνο!\n9. Για τον αθλητή που κάνει μια στάση δροσιάς!\n10. Για τον αέρα που φυσάει σαλπάροντας στα πέλαγα!\n11. Για μια στιγμή ξεκούρασης μετά τη δουλειά!\n12. Για την απολαυστική του γκριμάτσα!\n13. Για μια δυνατή βροχή μέσα στο κατακαλόκαιρο!\n14. Για τον αέρα που έρχεται στο πρόσωπο από το διερχόμενο συρμό!\n15. Για ένα απόλυτα φυσικό ντους!\n16. Για ένα μπάνιο στα γρήγορα!


Ανανεωμένο Lada Vesta με νέο κινητήρα Renault - AutoGreekNews\nΑρχική » Ανανεωμένο Lada Vesta με νέο κινητήρα Renault\nΤο δημοφιλές στην Ρωσία μικρομεσαίο μοντέλο της Lada, το Vesta ανανεώνεται και αποκτά αισθητικές αναβαθμίσεις αλλά και μηχανικές, ενώ οι τιμές του παραμένουν πολύ χαμηλές, αφού κοστίζει από 606.900 ρούβλια (8.590 ευρώ).\nΔείτε ακόμη: Ιδού το εσωτερικό του νέου Lada Niva\nΕξωτερικά, οι αλλαγές είναι πολύ περιορισμένες και αφορούν την προσθήκη νέας κεραίας τύπου «πτερύγιο καρχαρία», τους νέους υαλοκαθαριστήρες χωρίς πλαίσιο και τη δυνατότητα ηλεκτρικής αναδίπλωσης των καθρεπτών, από το τηλεχειριστήριο του κλειδιού ή από το μπουτόν που υπάρχει στην πόρτα του οδηγού. Στον εξοπλισμό του προστέθηκε ακόμη θερμαινόμενο τιμόνι, ενώ ανασχεδιάστηκαν οι ποτηροθήκες που βρίσκονται μπροστά από τον επιλογέα ταχυτήτων.\nΗ πιο βασική προσθήκη, είναι αυτή του κινητήρα Η4Μ της Renault των 1.6 λτ., ισχύος 113 ίππων στις 5.500 σ.α.λ. και με ροπή 152 Nm στις 4.000 σ.α.λ., ο οποίος συνδυάζεται στάνταρ με αυτόματο κιβώτιο ταχυτήτων CVT. Το 4κύλινδρο μηχανικό αυτό σύνολο με το CVT μπορεί να είναι νέο για το Vesta, ωστόσο βρίσκεται στην παραγωγή από το 2005. Από πλευράς επιδόσεων, τα 0-100 χλμ./ώρα επιτυγχάνονται σε 11,3 δλ., η τελική ταχύτητα φτάνει τα 175 χλμ./ώρα και η μεικτή κατανάλωση είναι 7,1 λτ./100 χλμ.\nΔείτε ακόμη: Ιστορική αλλαγή στο Lada Niva μετά από 43 χρόνια!\nTo Vesta AT κοστίζει από 736.900 ρούβλια (10.430 ευρώ) και αποτελεί το πιο οικονομικό σε τιμή αυτόματο αυτοκίνητο στην κατηγορία του (στην Ρωσία). Στο βασικό εξοπλισμό της έκδοσης Start Plus περιλαμβάνονται ESC, 2 αερόσακοι, air condition, θερμαινόμενα εμπρός καθίσματα, κεντρικό υποβραχιόνιο και πίσω δισκόφρενα. Η αμέσως επόμενη έκδοση Comfort εξοπλίζεται ακόμη με κλιματισμό, ηλεκτρικά πίσω παράθυρα, αισθητήρες παρκαρίσματος, cruise control, τιμόνι πολλαπλών λειτουργιών και ηχοσύστημα στην τιμή των 767.900 ρουβλίων (10.870 ευρώ). Το πιο πλούσιο Vesta AT Luxe διαθέτει ακόμη πλευρικούς αερόσακους, φώτα ομίχλης εμπρός, 16 ιντσών ζάντες αλουμινίου, αισθητήρες βροχής και φωτός και καθίσματα με δέρμα ύφασμα, με τιμή από 829.900 ρούβλια (11.745 ευρώ).\nTags: Lada Lada Vesta Lada Vesta SW\nΕπίσημο: Έρχεται το pick up της Hyundai! Βlockchain τεχνολογία για τις μπαταρίες των Volvo


Neighbour Shawarma and Subs, Χάμιλτον - Κριτικές εστιατορίων - Tripadvisor\nΧάμιλτον: Το καλύτερο γεύμα με Κοτόπουλο ταντούρι\nΧάμιλτον: Το καλύτερο γεύμα με Ροστ Μπιφ\nΧάμιλτον: Το καλύτερο γεύμα με Φαλάφελ\nΧάμιλτον: Το καλύτερο γεύμα με Κοτόπουλο και βάφλες\nΧάμιλτον: Το καλύτερο γεύμα με Χοτ Ποτ\nNeighbour Shawarma and Subs, Χάμιλτον\n11 κριτικές#127 από 711 εστιατόρια (Χάμιλτον)€Φαστ φουντΔιεθνήςΜέσης Ανατολής\n969 Upper Ottawa St, Χάμιλτον, Οντάριο L8T 4V9 Καναδάς+1 905-318-8228Ιστότοπος+ Προσθήκη ωρών\nΝο 17 από 98 Φαστ φουντ - Χάμιλτον\nΝο 127 από 711 Εστιατόρια - Χάμιλτον\nΔιεθνής, Μέσης Ανατολής, Φαστ φουντ\n969 Upper Ottawa St, Χάμιλτον, Οντάριο L8T 4V9 Καναδάς\nΑυτό το μικρό, fast food place είναι πολύ καλό. Η εξυπηρέτηση ήταν πάντα κορυφαίο και ευγενικό. Το φαγητό και οι τιμές είναι καλό.\nShawarma, Φαλάφελ και βοδινού είναι απολύτως το καλύτερο που υπάρχει στο Hamilton,.\nΕάν σας αρέσει το Shawarma, Φαλάφελ, Βοδινού, φρεσκοψημένα ψωμί naan, σαλάτα, ρύζι και άλλα, θα πρέπει να προσπαθήσουμε γείτονα Shawarma και υπογούφερ. Η οικογένειά μου τρώγαμε σε αυτό το μέρος για το προηγούμενο έτος και τους αρέσει το φαγητό και τα άτομα που εργάζονται εκεί....Γνωρίζουν ποιος είστε, ό,τι συνήθως της τάξης και προσφέρουν όλα με ένα χαμόγελο και ένα γεια σας όταν επιστρέψετε σε αυτό το μέρος. Το φαγητό είναι κανείς στο Hamilton. Βρίσκεται στο ανατολικό βουνό αυτό το μέρος είναι ένα από τα μέρη που πρέπει να προσπαθήσουμε με την αυθεντική φρέσκα Μέση Ανατολή κουζίνα. Το Best Shawarma και φαλάφελ στο Hamilton!Περισσότερα\nΛάβετε γρήγορα απαντήσεις από το προσωπικό του Neighbour Shawarma and Subs και από προηγούμενους επισκέπτες.


Πρώτη νίκη για τον Αστέρα, 3-0 το Πέραμα (pics)\nΠέμπτη, 10 Νοέμβριος 2016 23:35\nΤην πρώτη του νίκη στο Πρωτάθλημα πέτυχε η ομάδα Νέων του Αστέρα, η οποία επικράτησε με 3-0 της αντίστοιχης ομάδας του Περάματος.\nΣτο πρώτο μέρος η ομάδα των φιλοξενούμενων ήταν καλύτερη, έχοντας αρκετές καλές στιγμές, μόλις στο 4΄ του παιχνιδιού, από το κόρνερ του Λάππα η μπάλα βρέθηκε στην μικρή περιοχή με τους Τσίκα και Θώδη όμως να μη μπορούν να βρουν δίχτυα. Επόμενη καλή στιγμή και πάλι για την Προοδευτική στο 26΄, έπειτα από συνεχή παρουσία μες στην περιοχή του Καλόγηρου, με το σουτ του Θώδη να περνά ελάχιστα άουτ, ενώ λίγο αργότερα και στο 28΄ ο Θώδης και πάλι βρέθηκε τετ α τετ με τον Καλόγηρο, ο οποίος έδιωξε την μπάλα.\nΣτο δεύτερο ημίχρονο η ομάδα των γηπεδούχων ξύπνησε και κατάφερε να πετύχει 3 τέρματα. Μόλις στο 43΄ ο Αστέρας απείλησε, με την εκτέλεση κόρνερ του Ναούμη, η μπάλα βρήκε τον Τόλη στο πρώτο δοκάρι, εκείνος έκανε την κεφαλιά στέλνοντας την μπάλα άουτ. Ο ίδιος παίκτης ήταν αυτός που άνοιξε το σκορ στο 45΄, με σουτ και σε συνδυασμό με την ασθενή απόκρουση του Αλεξίου. Το 2-0 έγραψε και πάλι ο Τόλης στο 53΄με σουτ, ενώ το τελικό σκορ διαμόρφωσε στο 56΄ο Μητσιόπουλος από κοντά.\nΟι φιλοξενούμενοι άγγιξαν το γκολ στο 73΄ με την εκτέλεση φάουλ του Λογοθέτη σε πολύ καλό σημείο, η μπάλα όμως βρήκε στο οριζόντιο δοκάρι, παραμένοντας έτσι το 3-0.\nΔιαιτησία: Κόττορος (Παπαϊωάννου-Βαγγελής)\nΑστέρας Ιωαννίνων: Καλόγηρος, Τόλης, Κούκα, Μπούκας, Κοντογιωργάκης, Γαλανός, Χάϊδας, Πρέμος, Δήμου, Ναούμης, Μητσιόπουλος. Ενώ αγωνίστηκαν και οι: Τσίπης, Αρλέτος, Ζαής.\nΠροοδευτική Περάματος: Αλεξίου, Παράσχης, Μέλλος, Καραγιάννης, Τσιάβος, Λογοθέτης, Παππάς, Βασδέκης, Θώδης, Τσίκας, Λάππας. Ενώ αγωνίστηκαν και οι: Ζαλάβρας, Σίμος, Γιαννής, Τσίκας, Μπούγιας.\nΣάββατο, 19 Νοέμβριος 2016 10:54\nΣτην εκπνοή του αγώνα ο Αστέρας Ιωαννίνων πήρε τη νίκη με 2-1 από τις Ελπίδες, σε ένα ματς που οι γηπεδούχοι ήταν καλύτεροι και δικαιούταν τη νίκη.\nΣτο 21’ ο Τασιούλας κάνει το πλασέ αλλά διώχνουν την μπάλα οι αμυντικοί.\nΣτο 28’ ο Τασιούλας κάνει το σουτ η μπάλα φεύγει λίγο άουτ.\nΣτο 30’ ο Τασιούλας με πλασέ ανοίγει το σκορ για τον Αστέρα (1-0).\nΣτο 33’ σουτ του Γρηγορίου πάνω στην γραμμή έδιωξε με το κεφάλι ο Τζάλλας.\nΣτο 53΄ο διαιτητής Δημητρίου δίνει πέναλτι σε χέρι αμυντικού του Αστέρα, το εκτελεί ο Βουκουβάλας και ισοφαρίζει σε 1-1.\nΣτο 61’ σουτ του Αγγά η μπάλα λίγο άουτ.\nΣτο 68’ σουτ του Βουκουβάλα μπλόκαρε την μπάλα ο Λαδιάς.\nΣτο 70’ σουτ του Μοτσενίγου αποκρούει την μπάλα ο Θάνος και ο πεσμένος στο έδαφος Ντούκας με πλασέ την στέλνει στα δίχτυα κάνοντας το 2-1 για τον Αστέρα μέσα σε έξαλλους πανηγυρισμούς.\nΔιαιτησία: Δημητρίου (Πεχλεβανούδης-Γκανατσιού).\nΑστέρας Ιωαννίνων: Λαδιάς, Λύτρας, Βλέτσας, Τζάλλας, Ντούκας, Τασιούλας, Παπουτσής, Αγγάς, Ζώτος, Ζώνιος, Ναούμης.\nΑγωνίστηκαν και οι Χαραλάμπους, Μοτσενίγος, Σδούκος, Γκέκας, Ντόντορος, Αλευρόντας, Σιανάβας.\nΕλπίδες: Θάνος, Καμπέρης, Ρίζος, Σταύρου, Βάσιος, Γρηγορίου, Ζάρρας, Βουκουβάλας, Γεροδήμος, Λαμπράκης, Πήλιος.\nΑγωνίστηκαν και οι Αλεξίου, Πολιώνης, Λάμπρου, Γρισπάνης, Κασάνης, Κολέ.\nΜε σκόρερ τον Μητσιόπουλο, Πήγασος-Αστέρας 0-1 (video+photos)\nΚυριακή, 20 Νοέμβριος 2016 12:14\nΟ Αστέρας Ιωαννίνων πήρε τη νίκη στους Νέους 0-1 από τον Πήγασο, σε ένα παιχνίδι που είχε δύο κόκκινες και ευκαιρίες από τις δύο ομάδες.\nΟ Πήγασος είχε την ευκαιρία στο 9’΄να ανοίξει το σκορ όταν ο Τασιούλας έκανε το σουτ, όμως ο Καλόγηρος με τα πόδια έδιωξε την μπάλα.\nΣτο 13’ ο Χάιδας έδωσε στον Μητσιόπουλο, αυτός έκανε το σουτ και η μπάλα έφυγε λίγο άουτ.\nΣτο 22΄ο Τζίμας βγήκε απέναντι από τον Καλόγηρο, έκανε το σουτ απέκρουσε ο τερματοφύλακας, η μπάλα έφτασε και πάλι στον Τζίμα που έκανε νέο σουτ και επάνω στην γραμμή απέκρουσαν οι αμυντικοί.\nΣτο 26’ αποβάλλεται με απευθείας κόκκινη κάρτα ο Ντόρκος γιατί ανέτρεψε αντίπαλο που βρισκόταν σε προφανή θέση για γκολ.\nΣτο 30’ πλασέ του Ναούμη απέκρουσε την μπάλα ο Καραγιώργος.\nΣτο 47’αποβάλλεται με 2η κίτρινη κάρτα ο Πρέμος.\nΣτο 59’ ο Μητσιόπουλος με σουτ κάνει το 0-1.\nΣτο 66’ σουτ του Ανδρέου, μπλόκαρε την μπάλα ο Καλόγηρος.\nΣτο 70’ ο Μητσιόπουλος βγήκε απέναντι από τον Καραγιώργο, αλλά σούταρε άουτ.\nΣτο 79’ εκτέλεση φάουλ του Ανδρέου, απέκρουσε την μπάλα ο Καλόγηρος.\nΔιαιτησία: Τζόβας (Μπαδήμας-Γεωργίου).\nΠήγασος: Καραγιώργος, Φώτης, Χάμψας (50’ Κεφάλας), Καρράς, Μπενέκας, Ζώνιος, Ανδρέου, Ντόρκος, Τζίμας (41’ Γκάλιος), Ευσταθιάδης, Τασιούλας.\nΑστέρας Ιωαννίνων: Καλόγηρος, Τόλης (63’Παλαιοδήμος), Βλέτσας, Κοντογιωργάκης (68’ Τσίπης), Μπούκας, Τζάλλας, Πρέμος, Ναούμης (Αρλέτος), Μητσιόπουλος (72’ Χασκής), Γαλανός, Χάιδας (51’ Χάιδος).\nΦωτορεπορτάζ από το Αστέρας-Κρανούλα\nΔευτέρα, 28 Νοέμβριος 2016 13:37\nΔείτε παρακάτω φωτορεπορτάζ από τον αγώνα Αστέρας Ιωαννίνων-Κρανούλα.\nNίκη για τον Αστέρα, 6-0 την Ανατολή (video+photos)\nΔευτέρα, 30 Ιανουάριος 2017 12:48\nΜε νίκη μπήκε στο 2017 και η ομάδα του Αστέρα, η οποία νίκησε 6-0 την Ανατολή, στα πλαίσια της 10ης αγωνιστικής της κατηγορίας των Παίδων, παραμένοντας παράλληλα στις θέσεις που οδηγούν στους τελικούς.\nΟι γηπεδούχοι σε όλη την διάρκεια του αγώνα ήταν καλύτεροι και ήταν εκείνοι που είχαν τις ευκαιρίες από το ξεκίνημα κιόλας της αναμέτρησης .\nΜόλις στο 2΄ το διαγώνιο σουτ του Τασιούλα πέρασε ξυστά από το κάθετο δοκάρι του Κουκιάνι, ενώ ο ίδιος παίκτης αστόχησε με τον ίδιο ακριβώς τρόπο στο 18΄ και 23'.\nΤο σκορ άνοιξε στο 15΄ ο Ντούκας με απευθείας εκτέλεση φάουλ, ενώ το 2-0 πέτυχε ο Τασιούλας με πλασέ σε κανή εστία, καθώς προσπέρασε ακόμη και τον τερματοφύλακα.\nΣτο 33΄ ο Ναούμης με ωραία ατομική ενέργεια έστειλε την μπάλα άουτ. Λίγο πριν την λήξη του πρώτου μέρους ο Αστέρας πέτυχε και τρίτο τέρμα με το σουτ του Ζώνιου, το οποίο πέρασε μέσα από τα χέρια του τερματοφύλακα.\nΟ Τασιούλας πέτυχε και δεύτερο προσωπικό τέρμα στο 54΄, για το 4-0, έπειτα από κόντρες μες στην περιοχή του Κουκιάνι.\nΤο 5-0 πέτυχε με κεφαλιά από κοντά ,ο Παπουτσής, ενώ ο ίδιος παίκτης πέτυχε και το τελικό αποτέλεσμα στο 70΄ με ωραία ατομική ενέργεια.\nΔιαιτησία: Τσάντας (Χατζηπαναγιώτου – Λιάσκου)\nΑστέρας Ιωαννίνων (Τάτσης): Λαδιάς, Λύτρας, Μόσχος, Τζάλλας, Ντούκας, Αγγάς, Ζιώγας, Τασιούλας, Ναούμης, Γκέκας, Ντόντορος.\nΕνώ αγωνίστηκαν και οι: Ζώτος, Ζώνιος, Μοτσενίγος, Παπουτσής, Χαραλάμπους, Βλέτσος, Σαούγκος.\nΑνατολή (Κατερίνης): Κουκιάνι, Κακόσιμος, Αηγκούν, Γιάννος, Γαλάνης, Λαγός, Καψαλίδης, Παππάς, Τσαρακλής, Ζαρίμπας, Καντζέλης.\nΕνώ αγωνίστηκαν και οι: Αντωνίου, Χρήστου, Χήτας, Τζίμας, Καμποτάς, Βλέτσας, Κάγια.


Πρώτη καταχώρηση: Τετάρτη, 8 Δεκεμβρίου 2021, 20:07\nΣτο σπίτι του επέστρεψε σήμερα ο Τσίτσαν Στάνκοβιτς, 24 ώρες μετά την χειρουργική επέμβαση (αρθροσκόπηση) στην οποία υποβλήθηκε στο μηνίσκο. Ο Αυστριακός γκολκίπερ της ΑΕΚ πήρε εξιτήριο από το ιατρικό κέντρο, καθώς όλα κύλησαν ομαλά και τις επόμενες ημέρες θα ξεκινήσει η διαδικασία αποκατάστασης η οποία θα διαρκέσει περίπου ένα μήνα.\nΚατά τα άλλα, όλοι οι υπόλοιποι παίκτες της Ένωσης συμμετείχαν στη σημερινή προπόνηση, αφού και ο Όγκνεν Βράνιες είναι «οκ» από τα συμπτώματα διάσεισης που παρουσίασε μετά το ντέρμπι με τον Παναθηναϊκό. Έτσι, συνεχίζεται η προετοιμασία για ακόμα ένα δύσκολο ματς, με αντίπαλο τον Αστέρα στην Τρίπολη, που θα γίνει το Σάββατο (19:30) στο «Θεόδωρος Κολοκοτρώνης».\nO Τζίνο Λετιέρι, assistant του Αργύρη Γιαννίκη, υπήρξε πριν από 20 χρόνια προπονητής της Άουγκσμπουργκ όταν η γερμανική ομάδα αγωνιζόταν στο τοπικό πρωτάθλημα της Βαυαρίας. Παραχώρησε συνέντευξη στην ιστοσελίδα του συλλόγου στην οποία μίλησε και για την απόφασή του να έλθει στην Ελλάδα και την ΑΕΚ.\n«Με πήρε τηλέφωνο ο Γιαννίκης και με ρώτησε αν μπορούσα να φανταστώ να δουλέψω στην Ελλάδα. Γνωριζόμασταν, αλλά όχι από κοντά. Έψαχνε βοηθό και γρήγορα καταλάβαμε ότι ήμασταν στο ίδιο μήκος κύματος. Τελικά μου πήρε 48 ώρες για να φτάσω στο προπονητικό επιτελείο της ΑΕΚ.\nΣωστά η ΑΕΚ είναι στη 2η θέση παίζοντας πιο ελκυστικά. Σε σύντομο χρονικό διάστημα καταφέραμε να γυρίσουμε μερικούς διακόπτες. Έχουμε μια ξεκάθαρη φιλοσοφία παιχνιδιού και δίνουμε μεγάλη αξία στην τακτική και την πειθαρχία και, πάνω από όλα, σε ένα παιχνίδι γρήγορης αλλαγής.\nΣτο ντέρμπι με τον Ολυμπιακό το κλίμα ήταν υπέροχο, οι οπαδοί της ΑΕΚ δημιούργησαν μια απίστευτη ατμόσφαιρα, παρόλο που το παιχνίδι ξεκίνησε άθλια για εμάς, γιατί οι αντίπαλοι μας προηγήθηκαν στο πρώτο λεπτό με σουτ. Λίγο αργότερα μπορέσαμε να ισοφαρίσουμε και είχαμε υπό έλεγχο το ματς με τους πρωταθλητές. Είχαμε μέχρι και το 68% κατοχή, αλλά όλα άλλαξαν στο 32ο λεπτό όταν ο διαιτητής μας δεν μας έδωσε πέναλτι και αντί γι΄αυτό δεχθήκαμε το 2-1.\nΤο νέο γήπεδο είναι ένα στολίδι με 32.000 θέσεις και το κοινό είναι πολύ κοντά στον αγωνιστικό χώρο. Θα είναι το απόλυτο καζάνι και αν παίζαμε το ντέρμπι με τον Ολυμπιακό σ’ αυτό το γήπεδο, τότε θα φεύγαμε νικητές».\nΤελευταία ενημέρωση: Τετάρτη, 8 Δεκεμβρίου 2021, 20:08\nΑΕΚ: «Χαιρετάει» ο Ινσούα\nΓιαννίκης: «Καταστροφικό αποτέλεσμα και πισωγύρισμα η ήττα από τον Παναιτωλικό»


__ΤΕΤΡΑΔΙΟ ΤΕΧΝΟΛΟΓΙΑΣ__: ΤΟ ΞΙΦΟΣ\nΤο ξίφος ή σπαθί είναι όπλο που κρατιέται στο χέρι και αποτελείται από κοφτερό μεταλλικό έλασμα σε διάφορα μήκη καθώς και χειρολαβή. Αποτελείται από μακριά και μυτερή λεπίδα κι από λαβή που διαθέτει προφυλακτήρα για το χέρι. Φοριέται αριστερά, είτε κρεμασμένο από τη ζώνη είτε από ειδική ταινία είτε με ειδική ανάρτηση, όπως των αξιωματικών. Το ξίφος θεωρούνταν όπλο ευγενείας και ήταν ο απαραίτητος σύντροφος των ιπποτών του Μεσαίωνα. Γι' αυτό είναι ένδειξη ιπποτισμού και δίνεται συνήθως τιμητικά. Υπάρχουν διάφορα είδη ξίφους: για άσκηση, μονομαχία, ταυρομαχία κλπ.\nΟι άνθρωποι έχουν κατασκευάσει και χρησιμοποιήσει μεταλλικά όπλα με λεπίδα από την εποχή του χαλκού και μετά. Το ξίφος είναι η εξέλιξη του εγχειρίδιου ή στιλέτου ή μαχαιριού εφόσον έγινε δυνατή η κατασκευή μακρύτερων λεπίδων, από την 3η χιλιετία π.Χ. στη μέση Ανατολή, πρώτα από χαλκό και έπειτα από μπρούτζο.\nΤα πιο παλιά όπλα όμοια με ξίφος έχουν βρεθεί στο Arslantepe, στη σημερινή Τουρκία και χρονολογούνται γύρω στο 3.300 π.Χ. Ωστόσο, αυτά πλέον πιστεύεται ότι είναι μακρύτερα μαχαίρια και όχι οι πρώτοι πρόγονοι του ξίφους. Ξίφη μακρύτερα από 60 εκ. ήταν σπάνια και μη πρακτικά κατά την εποχή του χαλκού, λόγω του ότι σε μεγαλύτερα μήκη η αντοχή του χαλκού ξεκινά να μειώνεται δραστικά, με αποτέλεσμα ένα τόσο μακρύ χάλκινο ξίφος θα λύγιζε με ευκολία. Με την ανάπτυξη ισχυρότερων κραμάτων όπως του σιδήρου και του χάλυβα καθώς και βελτιωμένες θερμικές επεξεργασίες κατέστησαν δυνατή την κατασκευή αξιόπιστων μακρύτερων ξιφών.\nΦαλκάτα, σπαθί χρησιμοποιούμενο από τους γηγενείς της Ιβηρικής Χερσονήσου, κατά την αρχαιότητα\nΟι προϊστορικοί άνθρωποι κατασκεύαζαν τα πρώτα όπλα τους με πέτρες: πέτρινα πελέκια, σπαθιά, τσεκούρια. Όταν ανακαλύφτηκαν τα μέταλλα, τα όπλα αυτού του είδους (ξίφη, μαχαίρια, λόγχες) άρχισαν να κατασκευάζονται από χαλκό, από σίδερο και τέλος σήμερα από ατσάλι.\nΗ ξιφασκία είναι επίπονο κι επικίνδυνο άθλημα. Γίνεται με βάση ειδικούς κανόνες που ρυθμίζουν τη στάση και τη συμπεριφορά του αθλητή σε κάθε περίπτωση. Σήμερα ξίφη δίνονται στο στρατό στους αξιωματικούς και παλαιότερα δίνονταν στους στρατιώτες του ιππικού. Χρησιμοποιείται ελάχιστα.\nΣΤΑΥΡΟΣ ΠΑΠΑΔΟΠΟΥΛΟΣ Α2


Ο ΝΟΜΟΣ ΘΑ ΚΑΤΑΡΓΗΘΕΙ ΣΤΟ ΔΡΟΜΟ | ΠΟΛΙΤΙΚΗ | antinews.gr\n· 24 Μαρτίου κόβεται 30% από το δώρο του Πάσχα\nΜια φράση του πρωθυπουργού αρκεί για να καταλάβουμε το στημένο παιχνίδι: «...είναι καθαρό ότι έτσι όπως χειριστήκαμε τα οικονομικά μας, αφαιρείται ένα κομμάτι της κυριαρχίας μας που πρέπει να το πάρουμε πίσω με την αξιοπιστία μας, το πρόγραμμά μας και την αυτοθυσία του καθενός». Η δική τους «θυσία» να «παραχωρήσουν κομμάτι της κυριαρχίας της χώρας» συνεπάγεται τη δική μας αυτοθυσία για «να το πάρουμε πίσω». Μόνο που θα πρέπει να το πληρώσουμε πολύ ακριβά αυτό το «κομμάτι», με περισσότερη δουλειά, λιγότερα λεφτά, βαθύτερους διαχωρισμούς και εντονότερο ανταγωνισμό μεταξύ μας. Όποιος δε συναινεί, προδίδει την «εθνική μας αποστολή». Εξάλλου ο πρωθυπουργός το δήλωσε: «Χρειάζονται θυσίες, δεν αντέχουμε μπλόκα και απεργίες». Είναι ολοφάνερο ότι φοβούνται την κοινωνική αναταραχή που μπορεί να ξεσπάσει όταν αρνηθούμε εμπράκτως να γίνει η ήδη αλλοτριωμένη ζωή μας ακόμα χειρότερη. Η κοινωνική συναίνεση πρέπει να επιβληθεί πάση θυσία. Την πιο καλή δουλειά όμως μέχρι τώρα την έχουν κάνει οι συμβιβασμένες συνδικαλιστικές ηγεσίες, η κλαδική-συντεχνιακή νοοτροπία που οδηγούν στην απογοήτευση και στον ατομικισμό ,ώστε να περνάνε τα νέα μέτρα με τις μικρότερες δυνατές αντιστάσεις.\nΗ ώρα είναι κρίσιμη γιατί το κίνημα των εργαζομένων πρέπει και μπορεί να συνεχιστεί και να κλιμακωθεί αγωνιστικά.\nΌλοι στο συλλαλητήριο Τρίτη 16 Μαρτίου, ημέρα συνεδρίασης του Ecofin, στις 6 το απόγευμα, στα Προπύλαια.\nΟ ΑΓΩΝΑΣ ΘΑ ΣΥΝΕΧΙΣΤΕΙ ΤΑ ΜΕΤΡΑ ΔΕΝ ΘΑ ΕΦΑΡΜΟΣΤΟΥΝ.\nΠρωτοβουλίες οικονομικών υπαλλήλων protovouliesoik.yp@gmail.com\nαλφα2012 15/03/2010 12:24:54\nμου θυμιζει που ο νταβατζης δερνει, πηδαει κλπ χειροδικιες και η πορνη τον πληρωνει και του ειναι και δουλικη .....κατσε καλα νοοτροπια μας σερβιρουν\nanonymous 15/03/2010 12:37:17\nΓια το πόσα λεφτά θα χάσουν αυτοί οι κύριοι δε μου καίγεται καρφί. Που ήταν όταν πέρναγε ο λαθρονόμος; Για να τους στηρίξω πρέπει να με στηρίξουν. Δε με στήριξαν; Ε δεν τους στηρίζω.\nboanerges 15/03/2010 13:44:58\nΟι αποδοχές των "οικονομικών υπαλλήλων" (sic) είναι εξωφρενικές, με όποιο\nμέτρο και αν τις πάρεις.\nΥπάλληλοι με απολυτήριο λυκείου και δεκαετή υπηρεσία παίρνουν στο ΥΠ.ΟΙΚ πάνω από 4.000 (τέσσερις)χιλιάδες ευρώ μηνιαίο μισθό.\nΤα επιδόματα δε είναι σχεδόν διπλάσια του μισθού.\nΑυτά ήταν μέχρι πρόσφατα άγνωστα στους πολλούς, κυρίως γιατί οι ίδιοι οι υπάλληλοι κρατούσαν ως επτασφράγιστο μυστικό το ύψος των απολαβών τους, επικρατούσε δηλαδή μια ιδιότυπη ομερτά. Τα πραγματικά μεγέθη βγήκαν προς τα έξω όταν άρχισαν οι περικοπές.(Βλ.Πχ Κυριακάτικη Ελευθεροτυπία 14/02/2010).\nΠΑΝΟΣ ΕΛΕΥΘΕΡΙΟΥ 15/03/2010 13:51:06\nΡΕ anonymous και boanegres γιατί χάβετε ότι σας σερβίρουν τα παπαγαλάκια του ΓΑΠ?;άκου 4000 ΕΥΡΩ ...ΓΚΑΙΜΠΕΛΙΣΜΟΙ...!\nΓιά όλους χτυπάει η καμπάνα,εκτός εάν είσαστε κεφαλαιούχοι η' μεγαλοεισοδηματίες....\nboanerges @ ΠΑΝΟΣ ΕΛΕΥΘΕΡΙΟΥ 15/03/2010 13:54:00\nΟΚ Αντιγκέμπελς πες το αληθές νούμερο.Γιατί θα παραθέσω στοιχεία.\nΜΗΤΣΟΣ @ ΠΑΝΟΣ ΕΛΕΥΘΕΡΙΟΥ 15/03/2010 20:21:06\nΔεν μπορείτε να καταλάβετε ότι εν ολίγοις ,ένας υπάλληλος που δεν θα πάρει δώρο κι αυτός με τη σειρά του δεν θα δώσει δώρο.\nΗ ερημοποίηση της αγοράς θα αποδείξει το πόσο μεγάλο λάθος είναι αυτά τα μέτρα.\nΠΑΝΟΣ ΕΛΕΥΘΕΡΙΟΥ 15/03/2010 14:17:31\nboanegres Η' είσαι ανεύθυνος, η' συκοφάντης που κρύβεται πίσω από την ανωνυμία..αυτά ούτε ο παπαγάλος Κώνστας δεν τολμάει να τα πεί...\nΩραίο στυλάκι ! "πες το αληθές νούμερο γιατί θα παραθέσω στοιχεία".\nΑπό ότι ξέρεις εσύ είσαι υποχρεωμένος να παραθέσεις στοιχεία...που φυσικά δεν υπάρχουν,ήδη ενημέρωσα φίλους μου υπάλληλους του ΥΠΟΙΚ..\nboanerges @ ΠΑΝΟΣ ΕΛΕΥΘΕΡΙΟΥ 15/03/2010 14:29:52\nΜη ρωτάς φίλους σου στο ΥΠ.ΟΙΚ. γιατί δεν θα σου πουν ακριβή νούμερα.\nΤσεκαρισμένο. Το ψέμα τους έχει γίνει δεύτερη φύση.\nΕφόσον κατηγορείς κάποιον για διασπορά ψευδών ειδήσεων θα πρέπει να είσαι σίγουρος πριν μιλήσεις.Μίλησα συγκεκρίμενα και το αμφισβήτησες.\nΠώς το αμφισβητείς;Από που το ξέρεις; Έτσι σπεύδεις να πεις τον άλλο συκοφάντη;\nΠάρε και το λίνκ: http://www.enet.gr/?i=issue.el.home&date=14/02/2010&id=131939\nboanerges 15/03/2010 14:40:47\nΑπλώς παρακολουθώ με ενδιαφέρον την εξέλιξη του ενδοπασοκικού εμφυλίου.\nΔιότι η συντριπτική πλειοψηφία των εν ενεργεία "οικονομικών" υπαλλήλων είναι βέβαια πασόκοι.Πολύ ενδιαφέρουσα σύγκρουση, από την έκβαση της οποίας θα κριθούν πολλά για τον ΓΑΠ.\nnancy 15/03/2010 17:42:53\nκ.Ελευθερίου δεν πήραμε ακόμη την άποψή σας. Είναι ανεύθυνοι ο boanerges και\no anonumous ή δεν αποφασίσατε? Αν χτυπάει η καμπάνα για όλους, έπρεπε να\nΟ Ιθαγενής 15/03/2010 18:00:57\nΤο έγραψα και προχθές, σε άλλο θέμα για την Ολυμπιάδα, σίγουρα υπάρχουν δυσλειτουργίες στο Δημόσιο, αλλά τα μέτρα είναι εναντίον δικαίων και αδίκων.\nΣυλλογικές ευθύνες είχαν εθνικο - σοσιαλιστικά καθεστώτα και κεφαλικούς φόρους της δεκάτης οι Τούρκοι.\nΠροσέξτε λίγο τα νούμερα και μην τρώτε ότι σας σερβίρουν:\nΣας και μας δουλεύουν.\nΟσο για τους φίλους "οικονομικούς" ή τελωνειακούς ή υπαλλήλους της Βουλής ή του ΥΠΕΣ, οι αιτήσεις μετάταξης είναι ελεύθερες... ανταλλάσσω τη θέση ΠΕ με 22 χρόνια και τα 1429 € με τη θέση καθαρίστριας σε ένα από τα παραπάνω ...ιδρύματα.\nΘα σεβόμουν αν μιλούσαν για κατάργηση των επιδομάτων και ενιαίο μισθολόγιο, έλα μου όμως που τα επιδόματα έχουν και αυτοτελή φορολόγηση...\nΟ Ιθαγενής 15/03/2010 18:07:32\n...και για να συνεχίσω είναι απαράδεκτο που μειώνονται μισθοί (Δώρα) για να συνεχίσουν κάποιοι να παίρνουν τα επιδόματα που έπαιρναν.\nΑλλά είναι πάγια τακτική η στοχοποίηση κοινωνικών ομάδων από τις κυβερνήσεις (παλαιότερα τα ρετιρέ, τώρα όλο το Δημόσιο κλπ).\nΤο δε δημόσιο αυτή τη στιγμή λειτουργεί ως λαγός, είναι η μείωση αποδοχών, συντάξεων και ασφαλιστικών δικαιωμάτων ένα πείραμα και για τον Ιδιωτικό Τομέα.\nΤο γελοίο της υπόθεσης και με στοιχεία της Eurostat,είναι ότι με τριτοκοσμικούς μισθούς ( 23,149 δισ. ευρώ, κονδύλι ενώ το γερμανικό Δημόσιο πλήρωσε την ίδια περίοδο 167,740 δισ., η ανάλογη δαπάνη στην Ιταλία ήταν 162,999 δισ., στην Ισπανία 98,145 δισ., στη Γαλλία 234,715 δισ. ευρώ, και στην Πορτογαλία με 21,165 δισ και με πολλαπλάσιους υπαλλήλους) απαιτούν περικοπές και παραγωγικότητα.\nΣςςςς μην ξυπνήσετε την ΑΔΕΔΥ είναι σε ΔΣ και επιτροπές οι αυριανοί μας πολιτικάντηδες....\nKὀριννα 15/03/2010 19:02:32\nΓιά τήν τσέπη τους βγαίνουν στούς δρόμους.Γιά τήν πατρίδα,σκασίλα τους,ἀρκεῖ νά εἶναι γεμάτη ἡ τσέπη,καί δέν καταλαβαίνουν πώς χωρίς πατρίδα δέ θά ἔχουν οὖτε τσέπη.\nΠΑΝΑΓΟΣ 15/03/2010 20:47:26\nΚόριννα τι είναι αυτά που λες?Γιά ποιά πατρίδα μιλάμε?\nΤων λαμογιών του χρηματιστήριου?των τραπεζιτών?της Ζήμενς?των κρατικοδιαίτων εργολάβων?των μαυραγοριτών?κλπ κλπ\nΔεν έχουμε όλοι την ίδια πατρίδα όπως και στην διάρκεια της κατοχής...\nΣΠΑΡΤΑΚΟΣ 16/03/2010 11:09:59\nΟ ΝΟΜΟΣ ΘΑ ΚΑΤΑΡΓΗΘΕΙ ΣΤΟ ΔΡΟΜΟ ! Ασφαλώς:Από τον γιαουρτωθέντα και τον... μη εισέτι ξεβρακωθέντα από τους άφαντους Κολάδες.\nnikiplos 16/03/2010 11:54:52\nΜια ερώτηση για τους γνωρίζοντες...\nΕιπώθηκε ότι η "Τυποεκδοτική" δεν απέργησε. Αληθεύει, ή είναι λάσπη?


ΑΡΧΙΚΗ / TIPS / Πώς θα προφυλαχθείτε από την γρίπη;\nTο τελευταίο διάστημα οι υγειονομικές μονάδες κυριολεκτικά δοκιμάζονται από τα αυξημένα κρούσμα του ιού της γρίπης, η οποία και φέτος δείχνει το σκληρό της πρόσωπο.Δεκάδες ασθενείς έχασαν τη ζωή τους και πολλοί νόσησαν και χρειάζονται Μονάδα Εντατικής Θεραπείας.\nΟι ειδικοί μας προτείνουν τον αντιγριπικό εμβολιασμό έστω και τώρα, προκειμένου να προφυλαχθούμε καθώς αυτός είναι ο μόνος αποτελεσματικός τρόπος για να μην νοσήσουμε.Από την άλλη πλευρά οι διατροφολόγοι προτείνουν ένα καθημερινό μοντέλο διατροφής το οποίο θα οχυρώσει με τρόπο φυσικό το ανοσοποιητικό σας καθιστώντας το άτρωτο στους χειμωνιάτικους ιούς.\nΟι οδηγίες που μας δίνουν είναι να:\n• Αυξήσετε την κατανάλωση φρούτων και λαχανικών. Τουλάχιστον 2 – 3 φρούτα και 1 μεγάλη σαλάτα ημερησίως είναι απαραίτητα.\n• Αυξήσετε την κατανάλωση δημητριακών και προϊόντων ολικής αλέσεως\n• Αυξήσετε την κατανάλωση ξηρών καρπών όπως τα αμύγδαλα, τα καρύδια, τα Brazilian nuts\n• Να αποφύγετε στερητικές δίαιτες.\nΑς δούμε όμως και τη δράση μερικών σημαντικών για την υγεία μας βιταμινών.\nΑποτελεί την κατεξοχήν αμυντική βιταμίνη. Κύριες πηγές βιταμίνης C αποτελούν τα φρούτα και τα λαχανικά με κυριότερα το ακτινίδιο, το μπρόκολο, τις φράουλες, το πορτοκάλι, το μανταρίνι, τα φραγκοστάφυλα, τα σταφύλια, , το σπανάκι, το λεμόνι.\nΣχετίζεται με την καλή λειτουργία του ανοσοποιητικού μας συστήματος και άτομα που παρουσιάζουν έλλειψη αυτού, όπως για παράδειγμα σε άτομα με στίγμα μεσογειακής αναιμίας, παρουσιάζουν μεγάλη ευπάθεια σε λοιμώξεις. Καλές πηγές φυλικού οξέος είναι τα πορτοκαλί και κίτρινα φρούτα, το σπανάκι, το μπρόκολο, η μαγιά μπίρας, το συκώτι.\nΑποτελεί ένα σημαντικότατο συστατικό για την καλή λειτουργία του ανοσοποιητικού μας συστήματος.Καλές πηγές ψευδαργύρου αποτελούν τα θαλασσινά και τα ψάρια, το συκώτι, το κρέας και τα πουλερικά, το αυγό.\nΑποτελεί βασικό συστατικό ενός από τους πιο ισχυρούς αμυντικούς μας μηχανισμούς, της υπεροξειδάσης της γλουταθειόνης. Το σελήνιο θα το βρείτε στα θαλασσινά, σε ξηρούς καρπούς όπως τα Brazilian nuts, σε ολικής αλέσεως δημητριακά.


Taste Control Diabetes: Έτοιμα γεύματα για διαβητικούς\nΕδώ και λίγους μήνες, μια καινοτόμα ελληνική εταιρεία προσφέρει για πρώτη φορά στην Ελλάδα έτοιμα γεύματα για διαβητικούς αλλά και για όσους θέλουν να ακολουθήσουν μια υγιεινή δίαιτα.\nΠρόκειται για την Taste Control Diabetes η οποία παρασκευάζει και φέρνει στο χώρο σας ειδικά διαμορφωμένα έτοιμα γεύματα, που ελέγχουν τη γλυκόζη του αίματος. Η εταιρεία προήλθε από την ανάγκη δημιουργίας μία υπηρεσίας απόλυτα προσανατολισμένης στις διατροφικές ανάγκες των διαβητικών, η οποία θα διατηρεί την ποιότητα και τη γεύση στη δίαιτα τους και κυρίως θα διευκολύνει την καθημερινή τους ζωή. Τα γεύματα απευθύνονται σε άτομα με σακχαρώδη διαβήτη, με προδιάθεση για “ζάχαρο”, σε γυναίκες με διαβήτη κύησης αλλά και σε υγιή άτομα που επιδιώκουν είτε την επίτευξη ενός σταθερού σωματικού βάρους είτε την υιοθέτηση ενός υγιεινού τρόπου διατροφής.\nΗ ιδέα αυτών των γευμάτων προέκυψε από την εμπειρία της κας Κυριακής Στενιώτη, προέδρου της Taste Control Diabetes, η οποία το 2007 ανακάλυψε ότι πάσχει από διαβήτη τύπου 2. Ο γιατρός της, της συνέστησε φαρμακευτική αγωγή αλλά η ίδια που είχε ακολουθήσει το επάγγελμα της μαγειρικής για 30 χρόνια στην εταιρεία Αφοί Στενιώτη ”Sunday’s Gastronomy Catering” αποφάσισε να επιλέξει ένα διαφορετικό δρόμο, μια υγιεινή διατροφή πλούσια σε φυτικές ίνες και χαμηλού γλυκαιμικού δείκτη. Δοκίμασε υγιεινές συνταγές και πέτυχε να φέρει τη γλυκοζυλιωμένη αιμοσφαιρίνη της σε φυσιολογικές τιμές, στο 5,5-5,9%, ένα θεαματικό αποτέλεσμα.\nK. Στενιώτη: Δεκάδες άνθρωποι μας εμπιστεύονται καθημερινά και τα γεύματά μας φτάνουν στο σπίτι τους, οικονομικά και υπεύθυνα.\nΟι συνταγές της κας Στενιώντη έγιναν αντικείμενο μελέτης το 2015 από ερευνητές του Χαροκόπειου Πανεπιστημίου Αθηνών, με επικεφαλής τον δρα Ιωάννη Μανιό, αναπληρωτή Καθηγητή στο Τμήμα Επιστήμης Διαιτολογίας & Διατροφής. Η μελέτη διερεύνησε τα αποτελέσματα της κατανάλωσης των έτοιμων γευμάτων της Taste Control Diabetes σε 24 διαβητικά άτομα (12 άνδρες και 12 γυναίκες). Οι συμμετέχοντες κατανάλωσαν σε τέσσερις διαφορετικές ημέρες μία μερίδα έτοιμων γευμάτων και ένα διάλυμα γλυκόζης, καθένα από τα οποία παρείχε 50 γραμμάρια υδατανθράκων. Λαμβάνοντας δείγματα αίματος, οι ερευνητές αξιολόγησαν τα μεταγευματικά επίπεδα της γλυκόζης, της ινσουλίνης και του δείκτη ινσουλινοαντίστασης HOMAIR τόσο πριν την κατανάλωση όσο και μετά (30, 60, 90, και 120 λεπτά αργότερα).\nΗ μελέτη δημοσιεύθηκε το Φεβρουάριο του 2016 στο επιστημονικό περιοδικό European Journal of Nutrition και οι ερευνητές ανέφεραν ότι τα έτοιμα γεύματα της Taste Control Diabetes οδήγησαν σε σημαντικά ευνοϊκότερες μεταβολές στους δείκτες γλυκαιμικής απόκρισης μεταγευματικά (επίπεδα ινσουλίνης, τιμές δείκτη ινσουλινοαντίστασης, εμβαδόν υπό την καμπύλη συγκέντρωσης – χρόνου για τη γλυκόζη). Και συμπέραναν ότι τα παρεχόμενα γεύματα, τα οποία ήταν γευστικά και πλούσια σε βιταμίνες και ιχνοστοιχεία, μπορούσαν εύκολα να ενσωματωθούν στο διαιτολόγιο των διαβητικών.\n“Μετά τη δημοσίευση της μελέτης, και έχοντας αποκτήσει πολλές γνώσεις γύρω από τη διατροφική αντιμετώπιση του διαβήτη, μέσω της αγάπης μου για την τέχνη της μαγειρικής, η σκέψη μου ήταν να διαδώσω την εμπειρία μου και να συμβάλλω στη βελτίωση της ποιότητας ζωής των ατόμων με διαβήτη”, λέει η κα Στενιώτη. “Έτσι λοιπόν, μια δική μου ανάγκη οδήγησε στη δημιουργία της Taste Control Diabetes και από το Φεβρουάριο έγινε πράξη κάτι που ήταν όραμα για μένα. Σήμερα, δεκάδες άνθρωποι μας εμπιστεύονται και τα γεύματά μας φτάνουν καθημερινά στο σπίτι τους, οικονομικά και υπεύθυνα”.\nΕκτός από τα έτοιμα γεύματα τα οποία είναι ενσωματωμένα σε ειδικά καταρτισμένα ημερήσια διαιτολόγια, η εταιρεία έχοντας ως στόχο την εξατομίκευση του διατροφικού προγράμματος ανάλογα με τις ανάγκες των πελατών και των προτιμήσεών τους, παρέχει παράλληλα διατροφική υποστήριξη μέσω της διαιτολογικής ομάδας της.\n«Παρασκευάζουμε ειδικά διαμορφωμένα γεύματα που μπορούν να ενσωματωθούν ως πολύ καλές επιλογές σε μια δίαιτα», λέει η κα Μαίρη Μαρκάκη, διαιτολόγος της εταιρείας. Και προσθέτει: «Ένα άτομο με σακχαρώδη διαβήτη πρέπει να φτιάξει μαζί με το γιατρό και το διαιτολόγο του μια δίαιτα που να ταιριάζει στις συνήθειες και τις ανάγκες του. Πρέπει να εντάξει στη διατροφή του τροφές που εξασφαλίζουν τα απαραίτητα θρεπτικά συστατικά, διατηρώντας ταυτόχρονα ποικιλία στα γεύματα και ελκυστικές γεύσεις ώστε να επιτευχθεί η απαραίτητη συμμόρφωση στη διάρκεια του χρόνου. Η διατροφή του πρέπει να είναι προσαρμοσμένη με γνώμονα τη σωστή ρύθμιση της σακχάρου χωρίς παράληψη γευμάτων».\nΜερικά από τα πιάτα της Taste Control Diabetes\nΈνα εξαιρετικά νόστιμο πιάτο με πολύτιμα θρεπτικά συστατικά. Ο σολομός είναι μία από τις καλύτερες πηγές ωμέγα-3 λιπαρών ενώ είναι πολύ χαμηλός σε κορεσμένα λιπαρά. Δεν περιέχει υδατάνθρακες και αλάτι ενώ είναι πλούσιος σε νιασίνη, παντοθενικό οξύ, βιταμίνη D, σελήνιο, φώσφορο και βιταμίνες Β6 και Β12. Τα λαχανικά που συνοδεύουν το ψάρι είναι πλούσια σε βιταμίνες, αντιοξειδωτικές ουσίες και φυτικές ίνες. Να σημειωθεί ότι τα ωμέγα-3 των ψαριών είναι ένα πολύτιμο συστατικά για τους διαβητικούς καθώς μειώνουν τον καρδιαγγειακό κίνδυνο, μια επιπλοκή της ασθένειας.\nΚοτομπιφτέκια με σαλάτα\nΜια γευστική λύση για αυτούς που δεν αποχωρίζονται το κρέας. Το κοτόπουλο αποτελεί μία υγιεινή εναλλακτική του κόκκινου κρέατος, καθώς το τελευταίο έχει αυξημένη περιεκτικότητα σε κορεσμένα λιπαρά οξέα, νιτροσαμίνες, αίμη και αλάτι. Χρησιμοποιούνται τα πιο άλιπα κομμάτια του κοτόπουλου ενώ η σαλάτα που το συνοδεύει βασίζεται σε μια ποικιλία λαχανικών διαφορετικών χρωμάτων πλούσιων σε φυτικές ίνες.\nΣπαγγέτι ολικής αλέσεως με σάλτσα τόνου\nΈνας καμβάς πρωτότυπων γεύσεων και διατροφικών ωφελειών. Το σπαγγέτι ολικής άλεσης αποτελεί μία από τις καλύτερες επιλογές για άτομα με σακχαρώδη διαβήτη γιατί έχει χαμηλότερο γλυκαιμικό δείκτη (ΓΔ = 42) σε σύγκριση με τα άσπρα σπαγγέτι (ΓΔ = 50), το καστανό ρύζι (ΓΔ = 66) και το ψωμί ολικής αλέσεως (ΓΔ = 72). Ο τόνος ανήκει στα λιπαρά ψάρια έχοντας πολύτιμη διατροφική αξία λόγω των ωμέγα-3 λιπαρών που περιέχει.\nΜια πεντανόστιμη παραλλαγή του παραδοσιακού μουσακά, προσαρμοσμένη στις αρχές της υγιεινής διατροφής. Ο μουσακάς λαχανικών αποτελείται από μία ποικιλία πολύχρωμων λαχανικών, με κυρίαρχη τη μελιτζάνα η οποία είναι φτωχή σε θερμίδες αλλά πλούσια σε φυτικές ίνες, βιταμίνες (νιασίνη, θειαμίνη, πυριδοξίνη) και μέταλλα (κάλιο, σίδηρο, μαγγάνιο). Για τη μπεσαμέλ, χρησιμοποιούνται κατάλληλες πρώτες ύλες και άριστης ποιότητας υλικά, προκειμένου να ελαχιστοποιηθεί η ποσότητα των κορεσμένων λιπαρών.\nΜία σπιτική παραδοσιακή γεύση συνδυασμένη με τη Μεσογειακή Διατροφή. Tα πράσινα φασολάκια έχουν λίγες θερμίδες αλλά πολλά θρεπτικά συστατικά όπως βιταμίνες (Α, C, Κ, του συμπλέγματος Β), ανόργανα συστατικά (μαγγάνιο, σίδηρος, μαγνήσιο, φώσφορο) και σύνθετους υδατάνθρακες. Το πιάτο είναι πλούσιο σε φυτικές ίνες (μία μερίδα παρέχει πάνω από 8 γραμμάρια) ενώ το ελαιόλαδο προστατεύει την καρδιά μειώνοντας την κακή χοληστερόλη.\nΤο πιάτο είναι μαγειρεμένο πολύ προσεγμένα έτσι ώστε να διατηρούνται αναλλοίωτα όλα τα γευστικά και ωφέλιμα διατροφικά χαρακτηριστικά του μυδοπίλαφου. Είναι πλούσιο σε πρωτεΐνη υψηλής βιολογικής αξίας και έχει χαμηλό γλυκαιμικό δείκτη (ΓΔ = 37). Επιπλέον, είναι χαμηλό σε θερμίδες παρέχοντας μόνο 131 kcal ανά 100 γραμμάρια. Το μυδοπίλαφο είναι πλούσιο σε σίδηρο, βιταμίνη Α, βιταμίνη C και βιταμίνη Β12 ενώ περιέχει σημαντικές ποσότητες θειαμίνης, ριβοφλαβίνης και ψευδαργύρου.


Κορωνοϊός: Ο «χάρτης» των 3.421 νέων κρουσμάτων - 1.604 στην Αττική, 417 στην Θεσσαλονίκη | LiFO\nΚορωνοϊός: Ο «χάρτης» των 3.421 νέων κρουσμάτων - 1.604 στην Αττική, 417 στην Θεσσαλονίκη\nΣήμερα καταγράφηκαν 3.421 νέα κρούσματα κορωνοϊού ενώ στους 83 ανήλθαν οι νεκροί στην χώρα το τελευταίο 24ωρο, σύμφωνα με την ανακοίνωση του ΕΟΔΥ.\nΣε ό,τι αφορά στην Αττική, τα περισσότερα κρούσματα εντοπίστηκαν στον Κεντρικό Τομέα Αθηνών, όπου καταγράφηκαν 564 νέες μολύνσεις. Η Θεσσαλονίκη κατέγραψε 417 κρούσματα ενώ η Αιτωλοακαρνανία 121, αντίστοιχα.\nΔιευκρινίζεται δε, ότι τα 43 κρούσματα που αναφέρονται στην Κέρκυρα, περιλαμβάνουν κρούσματα προηγούμενου χρονικού διαστήματος λόγω καθυστερημένης δήλωσης στο Μητρώο Covid-19.\nΑναλυτικά οι περιφερειακές ενότητες στις οποίες εντοπίστηκαν τα κρούσματα της Αττικής:\nΝωρίτερα ο ΕΟΔΥ, ανακοίνωσε συνολικά 3.421 νέες μολύνσεις, από τις οποίες 9 καταγράφηκαν κατόπιν ελέγχων στις πύλες εισόδου της χώρας.\nΠαράλληλα, οι διασωληνωμένοι ασθενείς ανέρχονται σε 754, ενώ έγιναν 370 νέες εισαγωγές ασθενών με κορωνοϊό στα νοσοκομεία όλης της χώρας.\nΟ συνολικός αριθμός κρουσμάτων κορωνοϊού στην Ελλάδα ανέρχεται σε 355.455 (ημερήσια μεταβολή +1%)- το 51,2% άνδρες- ενώ από την αρχή της πανδημίας έχουν καταγραφεί 10.847 θάνατοι στη χώρα μας.\nΜε βάση τα επιβεβαιωμένα κρούσματα των τελευταίων επτά ημερών, 46 θεωρούνται σχετιζόμενα με ταξίδι από το εξωτερικό και 1.214 σχετίζονται με ήδη γνωστό κρούσμα.\nΗ διάμεση ηλικία των κρουσμάτων είναι τα 44 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη). Το 95,3% των ανθρώπων που έχουν χάσει τη ζωή τους είχαν υποκείμενο νόσημα ή/και ηλικία 70 ετών και άνω.\nΣε ό,τι αφορά στους 754 ασθενείς που νοσηλεύονται διασωληνωμένοι, η διάμεση ηλικία τους είναι τα 67 έτη και το 63% είναι άνδρες. Το 82,6% των διασωληνωμένων έχει υποκείμενο νόσημα ή/και ηλικία 70 ετών και άνω. Από την αρχή της πανδημίας 2.153 ασθενείς έχουν εξέλθει από τις ΜΕΘ.\nΤέλος, σύμφωνα με τη σημερινή έκθεση του ΕΟΔΥ, έγιναν 370 νέες εισαγωγές ασθενών με κορωνοϊό στα νοσοκομεία όλης της χώρας (ημερήσια μεταβολή +0,27%). Ο μέσος όρος εισαγωγών του επταήμερου είναι 395 ασθενείς.


Π Ρ Ο Σ Χ Ω Μ Ε Ν : Μνήμη Γέροντος Σωφρονίου\nΣαν σήμερα, 11 Ιουλίου του 1993, εκοιμήθη ο μακαριστός Γέροντας Αρχιμανδρίτης Σωφρόνιος, ιδρυτής της Ιερά Πατριαρχικής και Σταυροπηγιακής Μονής του Τιμίου Προδρόμου στο Essex της Αγγλίας. Τελέστηκε σήμερα στην Ιερά Μονή η Θεία Λειτουργία και το μνημόσυνο του Γέροντος, προεξάρχοντος του Σεβ. Μητροπολίτου Περγάμου κ. Ιωάννου.\nΑς έχουμε την ευχή του Οσίου Γέροντος.\nΜέσα από το πλήθος των θεόπνευστων συγγραμμάτων του παραθέτουμε μερικά λόγια του:\nΓια να μην χάσετε την ευλογία που σας έδωσε ο Θεός, αγωνισθείτε ν' αφομοιώνετε κάθε σκέψη που σας εμπνέει και να διώχνετε κάθε λογισμό που σας φονεύει.\nΠιστεύουμε ότι ο Θεός ήρθε στη γη, μας αποκάλυψε το μυστήριο της αμαρτίας και μας έδωσε τη χάρη της εξομολογήσεως· γι’ αυτό ας προσευχηθούμε: Κύριε, Ιησού-Χριστέ, Υιέ του Θεού, ελέησον με τον αμαρτωλόν, με την ελπίδα της συγγνώμης και συμφιλίωσης δια του ονόματός Του.\nΜέχρι το τέλος της ζωής μας ας μην εγκαταλείψουμε τις λέξεις «ελέησον με τον αμαρτωλόν». Η πλήρης νίκη πάνω στην αμαρτία δεν είναι δυνατή, παρά μόνο αν ο Θεός έρθει και κατοικήσει μέσα μας· αυτό είναι καθαρά η θέωση μας, χάρη στην οποία θα μπορούμε να τον θαυμάσουμε "ως αυτός εστί".\nΑναρτήθηκε από ΕΛΕΥΘΕΡΙΟΣ ΧΡΥΣΟΧΟΟΣ στις 1:37 μ.μ.\nΕτικέτες Σωφρόνιος Σαχάρωφ Αρχιμ.


Σε άδειο γήπεδο το Νις-Οσέρ | Contra.gr\nΣε άδειο γήπεδο το Νις-Οσέρ\nH Νις τελικά αποφάσισε να μην κάνει έφεση, πάνω στην τιμωρία που της είχε επιβάλει η γαλλική λίγκα και θα αναγκαστεί να υποδεχθεί την Οσέρ κεκλεισμένων των θυρών, σε μία αναμέτρηση που θα λάβει χώρα στις 22 Οκτωβρίου.\nΟι οπαδοί της ομάδας της Νοτίου Γαλλίας είχαν προκαλέσει επεισόδια στην αναμέτρηση με την Σεντ Ετιέν, στα πλαίσια της 6ης αγωνιστικής, με αποτέλεσμα να καθυστερήσει η έναρξη του αγώνα. Συν τοις άλλοις, λίγο μετά το σφύριγμα της λήξης, ο αγωνιστικός χώρος γέμισε από εξοργισμένους φίλους της Νις, οι οποίοι αντέδρασαν στην ήττα της ομάδας από τους "στεφανουά" (0-1).\nOι αρχικές σκέψεις ήταν να εκτιθεί η ποινή είτε με την Οσέρ, είτε με την Μπορντό. Αυτό όμως που τελικά...έχρισε την ομάδα της Βουργουνδίας ως αυτή που θα παίξει σε άδειο γήπεδο με τη Νις, ήταν η κλήρωση του γαλλικού Λιγκ Καπ, στο οποίο οι Νότιοι θα παίξουν με την Σατορού και μάλιστα στο...σπίτι τους.


Για το Γενικό Πολεοδομικό Σχέδιο του Δήμου Θεσσαλονίκης | Μένουμε Θεσσαλονίκη\nΓια το Γενικό Πολεοδομικό Σχέδιο του Δήμου Θεσσαλονίκης\nmenoumethess / 20 Φεβρουαρίου, 2018\nΛίγες μέρες πριν χαθεί η διοίκησή του Δήμου στους «δρόμους» της ονομασίας της Π.Γ.Δ.Μ., εγκρίθηκε στο Δημοτικό Συμβούλιο η «Παροχή κατευθύνσεων στην ανάδοχο σύμπραξη μελετητών για το Β2 Στάδιο της Μελέτης Αναθεώρησης του Γενικού Πολεοδομικού Σχεδίου του Δήμου Θεσσαλονίκης» (Δημοτικό Συμβούλιο της 22-1-2018). Σε αυτό περιλαμβάνονται πολλές και διάφορες προτάσεις για την πόλη. Άλλες προβλήθηκαν ως «τοπόσημα» για την πόλη, άλλες χάθηκαν στις σελίδες της μελέτης…\nΚαταρχάς το σύνολο του σχεδιασμού, «χωνεύει» μια λανθασμένη εκτίμηση όσον αφορά την πληθυσμιακή πορεία της πόλης. Μεταξύ τριών σεναρίων που παρουσιάζονται στη μελέτη (συνέχιση μείωσης πληθυσμού, διατήρησή του στα ίδια επίπεδα, αύξησή του) επιλέγεται η προοπτική της αύξησης (!) με κύρια αιτιολογία ότι επιστρέφουν όσοι τις προηγούμενες δεκαετίες είχαν μετακομίσει στα προάστια. Η οδυνηρή πραγματικότητα, όπως έχουμε αναφέρει σε παλιότερο άρθρο μας είναι ότι σύμφωνα με την απογραφή του 2011, ο Δήμος Θεσσαλονίκης έχει 315 χιλιάδες μόνιμους κατοίκους. Από αυτούς, μόνο οι 11 χιλιάδες είναι παιδιά ηλικίας 0-4 ετών (το 1/28 του πληθυσμού, 3,49% – ενώ οι ηλικίας άνω των 70 είναι 51.000, το 1/6, δηλ. 16,3% ). Πράγμα που συνεπάγεται ότι σε 10, 20-25 χρόνια, ο πληθυσμός του Δήμου θα μειωθεί κατά 13%. Αυτά, χωρίς να συνυπολογίσουμε τη μεγάλη φυγή των νέων από τη χώρα και την Θεσσαλονίκη. Ενδεικτικά, το πρώτο σενάριο, της συνέχισης της μείωσης (κατά τους μελετητές του Γ.Π.Σ.), προβλέπει μείωση του πληθυσμού κατά 100.000 ώς το 2030, οπότε η πόλη θα έχει πληθυσμό μόλις 225 χιλιάδες.\nΜεταξύ άλλων, στο Γ.Π.Σ. αναφέρεται πρόταση για κατασκευή γηπέδου γκολφ σε τμήμα του στρατοπέδου Κακιούση, στο δυτικό άκρο της πόλης. Πέρα των σοβαρών μας ενστάσεων για την δημιουργία ενός γηπέδου γκολφ, που φημίζονται για την κατασπατάληση φυσικών πόρων, αναρωτιόμαστε με ποιον τρόπο ένα τέτοιο γήπεδο συμβαδίζει με τις προτεραιότητες των κατοίκων των δυτικών συνοικιών της πόλης.\nΠροβλέπεται παράλληλα η ανέγερση στον χώρο της Δ.Ε.Θ. ξενοδοχειακής μονάδας επιπέδου VIP, πολυώροφης, με 120 κλίνες και εμβαδού 6.100 με 5.000 τ.μ. Ενώ «παραχωρείται» μόλις το 50% των εκτάσεων της Δ.Ε.Θ. για να μετασχηματιστεί σε χώρο πρασίνου. Αντί δηλαδή να δει ο σχεδιασμός στην έκταση της Δ.Ε.Θ. την ιστορική ευκαιρία να «ανασάνει» περιβαλλοντικά και αισθητικά η πόλη, μέσα από το μετασχηματισμό της έκτασης σε πράσινο μητροπολιτικό πάρκο, προκρίνει τη δημιουργία ενός δεύτερου «Μακεδονία Παλλάς» με «πράσινη» αυλή του αυτή τη φορά, το «δημόσιο» χώρο! Κόβοντας μονομιάς την προοπτική στο εγγύς μέλλον να ζήσουμε τη θαυμαστή ιδέα για μια ενιαία λωρίδα πρασίνου που θα ενώνει το περιαστικό δάσος Σέιχ Σου με τη Νέα Παραλία…\nΣτα σχέδια προβλέπονται αρκετές πεζοδρομήσεις στο κέντρο της πόλης, οι οποίες συγκλίνουν στο ορθό αίτημα όλων για «λιγότερο αυτοκίνητο». Όμως ο σχεδιασμός τους οφείλει άμεσα να ανταποκριθεί στις αιτιάσεις της Πυροσβεστικής και του Συμβούλιο Αστικών Συγκοινωνιών Θεσσαλονίκης, οι οποίες έθεσαν γόνιμους προβληματισμούς μπροστά στο σχεδιασμό. Η δημιουργία περιφερειακά χώρων στάθμευσης όντως είναι μια θετικής διάταξη. Αρκεί να μη συνδυαστεί με το μετασχηματισμό όλο και περισσότερων θέσεων «μονίμων» σε επικερδής θέσεις επισκεπτών ή «κλήσεων»…\nΔομικό στοιχείο της μελέτης αποτελεί η απαγόρευση στο προσεχές μέλλον μεταποιητικών παραγωγικών δραστηριοτήτων εντός του δήμου, πέραν των εργαστηρίων χαμηλής όχλησης. Με το σκεπτικό πως ο δευτερογενής τομέας πρέπει να οδηγηθεί εκτός αστικού ιστού. Η τοποθέτηση αυτή έρχεται σε ευθεία σύγκρουση με τις πραγματικότητες του χρεοκοπημένου μας παρόντος. Τα κόστη εγκατάστασης ή μετεγκατάστασης και λειτουργίας μικρών μεταποιητικών εργαστηρίων εκτός αστικού συγκροτήματος, είναι ασύμφορα. Η εν λόγω πρόβλεψη σε συνάρτηση με τους ληστρικούς όρους παραγωγής που η «μνημονιακή» νομοθεσία επιβάλλει, οδηγεί στη «μετανάστευση» παλιών και νέων παραγωγικών μονάδων όχι στη Σίνδο, αλλά στη Βουλγαρία ή την Π.Γ.Δ.Μ. Κι αντίστοιχα, προκαλούν και τη «μετανάστευση» των θέσεων εργασίας που θα παρείχαν!\nΣτο λυκόφως του 21ου αιώνα, με την επίδραση της τεχνολογίας και της στροφής της στα «μικρά» μεγέθη, γίνεται εμφανές πως το μέλλον είναι στις μικρής κλίμακας παραγωγικές επιχειρήσεις. «Στέγη» στην πόλη μας, υπάρχει τόσο για αυτές όσο και για τις επιχειρήσεις του τριτογενούς τομέα που προκρίνει ο εν λόγω σχεδιασμός…\n20 Φεβρουαρίου, 2018 in Θεσσαλονίκη, Μένουμε Θεσσαλονίκη, δήμος Θεσσαλονίκης. Ετικέτες: Γενικό Πολεοδομικό Σχέδιο, Θεσσαλονίκη, Μένουμε Θεσσαλονίκη, δήμος Θεσσαλονίκης\n← Για την ομιλία του Δημάρχου για το Ολοκαύτωμα\nΤρίκαλα: Ο Δήμος παρέχει ελεύθερο στούντιο ηχογράφησης →


Νέα κυβέρνηση ΣΥΡΙΖΑ-ΑΝΕΛ - Μιχάλης Μητσός: Το αστείο\nΑνάμεσα στους λόγους για τους οποίους η Χίλαρι Κλίντον έκανε τη συγκεκριμένη επιλογή για την αντιπροεδρία, πολλοί υπακούουν ασφαλώς σε πολιτική τακτική: ο Τιμ Κέιν εκλέγεται σε swing state, είναι γιος εργάτη, έχει απήχηση και στους ισπανόφωνους και στους μαύρους. Πάνω απ’ όλα, όμως, είναι ένας άνθρωπος με τον οποίο η Χίλαρι μπορεί να συνεννοηθεί, έχει καλή χημεία μαζί του, κοινές απόψεις για τα θεμελιώδη ζητήματα, μιλούν την ίδια γλώσσα. Αν είναι να κυβερνήσουν για τέσσερα ή οκτώ χρόνια, αυτό είναι πολύ σημαντικό.\nΣυγκαταλέγομαι στους αφελείς που θεωρούσαν αδύνατο να συνεργαστεί ο Τσίπρας με τον Καμμένο. Παρά φύσιν, για να ανεβώ στο επίπεδο του δεύτερου. Ενας ριζοσπάστης αριστερός με έναν ακροδεξιό, αδύνατον. Διαψεύστηκα όχι μία, αλλά δύο φορές. Και συνειδητοποίησα, μαζί με πολλούς ακόμη αφελείς, ότι η συμμαχία αυτή δεν συγκροτήθηκε μόνο για λόγους πολιτικής τακτικής, για να μπορεί ας πούμε να κυβερνά ο ΣΥΡΙΖΑ χωρίς να του θέτουν όρους ενοχλητικοί εταίροι. Οι λόγοι είναι βαθύτεροι. Οι δύο αρχηγοί έχουν την ίδια κουλτούρα, τον ίδιο τρόπο σκέψης, γελούν με τα ίδια πράγματα, έχουν τους ίδιους εχθρούς. Με λίγα λόγια, δεν είναι υποχρεωμένοι να παραμερίζουν τις ιδεολογικές τους διαφορές για να συγκυβερνούν. Τουναντίον, περνούν υπέροχα μαζί, περιφρονώντας κάθε ιδεολογία, κάθε κανόνα, κάθε αρχή.\nΔεν είναι λοιπόν περίεργο που ο Πρωθυπουργός μένει ασυγκίνητος μπροστά στην ακραίας χυδαιότητας φράση του κυβερνητικού του εταίρου για τη Φώφη Γεννηματά. Σε οποιαδήποτε άλλη χώρα, ένας πολιτικός που θα ξεστόμιζε κάτι τέτοιο είτε θα παραιτούνταν από μόνος του (όπως έκανε στη Βρετανία η Αντρια Λέντσομ για κάτι λιγότερο σοβαρό) είτε θα εξαναγκαζόταν σε παραίτηση μέσα στην επόμενη ώρα. Εδώ δεν τρέχει τίποτα. Εδώ μπορεί οποιοσδήποτε να λέει οτιδήποτε για τον καρκίνο ή την αναπηρία κάποιου άλλου και η ζωή να συνεχίζεται κανονικά. Εδώ μπορεί να τηλεφώνησε ο Τσίπρας στον Καμμένο και να του είπε πόσο γέλασε με το αστείο του.\nΜόνο που δεν πρόκειται για ένα αστείο του Καμμένου. Πρόκειται για ένα αισχρό σχόλιο ενός αδίστακτου ανθρώπου, για το οποίο φέρει ακεραία την ευθύνη ο πολιτικός του προϊστάμενος. Στο εξής, εκτός από όλα τα υπόλοιπα, ο Αλέξης Τσίπρας θα είναι και ο Πρωθυπουργός που άκουσε έναν από τους βασικούς του συνεργάτες να προσβάλλει με τον πιο βάναυσο τρόπο μια από τις βασικές του αντιπάλους και τον ανέχθηκε, τον άφησε στη θέση του, ουσιαστικά δηλαδή τον επιδοκίμασε


Ξενοδοχείο κάνει check-in με... αναγνώριση προσώπου! video - Ειδήσεις\nNewsit / Κοσμος / Ξενοδοχειο κανει check-in με… αναγνωριση προσωπου! video\n18.12.2018 | 23:27\nΑυτό το ξενοδοχείο πηγαίνει τα… πράγματα σε άλλο επίπεδο, αφού με “όπλο” την τεχνητή νοημοσύνη αλλάζει μια για πάντα το τοπίο!\nΠρόκειται για ένα… έξυπνο ξενοδοχείο, που άνοιξε σήμερα, Τρίτη 18.12.2018, ο κινεζικός κολοσσός του διαδικτύου Alibaba. Με τη βοήθεια ρομπότ και της τεχνητής νοημοσύνης (AI) έχουν αυτοματοποιηθεί μια σειρά από διαδικασίες όπως το τσεκ-ιν, ο έλεγχος των φώτων και η υπηρεσία δωματίου!\nΤο ξενοδοχείο που τα… αλλάζει όλα\nΗ κράτηση του δωματίου και το τσεκ-άουτ μπορεί επίσης να γίνει με μερικά κλικ σε ένα κινητό μέσω μιας εφαρμογής\nΚατηγορίες Κόσμος,Παράξενες Ειδήσεις Ετικέτες ΑΝΑΓΝΩΡΙΣΗ ΠΡΟΣΩΠΟΥ,ΞΕΝΟΔΟΧΕΙΟ,ΤΕΧΝΗΤΗ ΝΟΗΜΟΣΥΝΗ,ΤΣΕΚ ΙΝ Πλοήγηση άρθρων